text:
21/2013. (VIII. 30.) VM utasítása a XII. Vidékfejlesztési Minisztérium költségvetési fejezethez tartozó fejezeti kezelésű előirányzatokkal kapcsolatos gazdálkodás belső normáiról.
Az államháztartásról szóló 2011. évi CXCV. törvény 28. § (1) bekezdésére figyelemmel, a Magyarország 2013. évi központi
költségvetéséről szóló 2012. évi CCIV. törvényben a XII. Vidékfejlesztési Minisztérium fejezet részére megállapított egyes fejezeti
és központi kezelésű előirányzatok felhasználásának rendjének meghatározása érdekében – az egyes miniszterek, valamint
a Miniszterelnökséget vezető államtitkár feladat- és hatásköréről szóló 212/2010. (VII. 1.) Korm. rendelet 73. § b) pontjában
meghatározott feladatkörében eljáró nemzetgazdasági miniszterrel egyetértésben – a következő utasítást adom ki:
I. FEJEZET 1. Az utasítás hatálya 1. § (1) Az utasítás hatálya
a) a Magyarország 2013. évi központi költségvetéséről szóló 2012. évi CCIV. törvény (a továbbiakban: Kvtv.)
1. melléklet XII. Vidékfejlesztési Minisztérium fejezet 20. címébe sorolt fejezeti kezelésű előirányzatokra,
b) az előző évekről áthúzódó, az a) pont szerinti költségvetési fejezetet irányító szerv vezetőjének (a továbbiakban:
miniszter) irányítása alá tartozó fejezeti kezelésű előirányzatok költségvetési maradványára, tekintet nélkül
annak eredeti előirányzathoz való kapcsolódására vagy annak hiányára és
c) az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban:
Ávr.) alapján az a) pont szerinti költségvetési fejezetben a költségvetési évben megállapított új fejezeti kezelésű
előirányzatokra
[az a)–c) pont a továbbiakban együtt: előirányzatok] terjed ki.
 (2) Ha az előirányzatok bármelyikének felhasználásáról külön jogszabály rendelkezik, ezen utasítás rendelkezéseit csak az
abban nem szabályozott kérdésekben kell alkalmazni. 2. Értelmező rendelkezések
2. § Az utasítás alkalmazásában
a) kötelezettségvállaló: az előirányzatok terhére fizetési kötelezettség vállalására jogosultként meghatározott
személy,
b) teljesítésigazoló: az előirányzatok felhasználásához kapcsolódó teljesítések igazolására kijelölt személy,
c) érvényesítés: a teljesítés igazolása alapján az összegszerűségnek a szerződéssel való egyeztetése, a fedezet
megléte, és az érvényesítést megelőző ügymenetben az államháztartásról szóló 2011. évi CXCV. törvény
(a továbbiakban: Áht.), az Ávr. és az államháztartás szervezetei beszámolási és könyvvezetési kötelezettségének
sajátosságairól szóló 249/2000. (XII. 24.) Korm. rendelet (a továbbiakban: számviteli kormányrendelet) előírásai
betartásának ellenőrzése, ideértve a szükséges aláírások meglétének, az ellenjegyző nevének és az ellenjegyzés
időpontja megjelölésének, a teljesítést igazoló jogosultságának ellenőrzését is,
d) utalványozás: a kiadások teljesítésének, a bevételek beszedésének, valamint elszámolásának elrendelése,
e) utalvány ellenjegyzése: annak írásban történő igazolása, hogy a 2. § c) pontjában foglaltak, továbbá
a – jogszabály alapján kötelező – teljesítés igazolása és az érvényesítés megtörtént-e,
f ) fedezetigazolás: az előzetes kötelezettségvállaláshoz a pénzügyi fedezet rendelkezésre állását igazoló
dokumentum,
g) szakmai kezelő: az egyes szakterületek irányításáért, felügyeletéért a Vidékfejlesztési Minisztérium (a
továbbiakban: minisztérium) Szervezeti és Működési Szabályzata (a továbbiakban: SzMSz) szerint felelős
szervezeti egység,
h) lebonyolító szerv: a költségvetési támogatásokkal kapcsolatos előkészítő és döntésvégrehajtó feladatok
ellátását végző szervezet, amely az átadott előirányzatot a miniszter és a lebonyolító szerv között létrejött
megállapodásban foglaltak szerint a kedvezményezett részére rendelkezésre bocsátja.
II. FEJEZET 3. Előirányzatok tervezése 3. § (1) A fejezeti kezelésű előirányzatok tervezése az Áht. és az Ávr. hatályos előírásai, továbbá az államháztartásért felelős
miniszter által kiadott tervezési köriratban, útmutatóban foglaltak alapján történik.
(2) A költségvetés szakmai tervezése és végrehajtása során a szakmai kezelő, illetve a szakmai felügyeletet ellátó
személyek a felügyeletük alá tartozó egyes fejezeti kezelésű előirányzatokért tartoznak felelősséggel.
(3) A fejezeti kezelésű előirányzatok tervezéséért a Költségvetési és Gazdálkodási Főosztály (a továbbiakban: KGF)
vezetője felelős, aki az államháztartásért felelős miniszter által kiadott tervezési körirat, útmutató – az abban szereplő
határidők – ismeretében szervezi, illetve osztja fel a feladatokat.
(4) Az éves költségvetési törvényjavaslat összeállításához az egyes fejezeti kezelésű előirányzatok felett szakmai
felügyeletet ellátó szakmai kezelő az előirányzat mértékének megállapításához indoklással ellátott javaslatot küld a
KGF részére.
(5) A központi költségvetésről szóló törvény elfogadását követően a KGF vezetője megállapítja az egyes fejezeti kezelésű
előirányzatok költségvetési előirányzatait (kincstári költségvetés).
4. Előirányzat-finanszírozási terv 4. § A Kvtv.-ben szereplő előirányzatokat negyedévekre, a tárgynegyedévet hónapokra, a tárgyhónapot dekádokra bontva
készül az előirányzat-finanszírozási terv. A KGF-nek a tárgyhavi támogatási keretnyitáshoz előirányzat-finanszírozási
tervet kell készítenie. A KGF az éves finanszírozási tervet tárgyév január 10. napjáig, majd ezt követően havonta, a
tárgyhónapot megelőző hó 20. napjáig elektronikus úton nyújtja be a Magyar Államkincstárhoz (a továbbiakban:
Kincstár).
5. § (1) A kifizetési ütem az előirányzat-finanszírozási terv benyújtásával érintett tárgyhónapon belül, külön kérelemre
módosítható. Az erre vonatkozó kérelmet a kiadás várható teljesítésének időpontját megelőző 10. napig kell
benyújtani. Ettől eltérni csak rendkívüli esetben lehet.
(2) A szakmai kezelőnek a tárgyévet követően – ha jogszabály másként nem rendelkezik – január 31-ig az előirányzatmaradványok kötelezettségvállalással való lekötéséről és a kötelezettségvállalás módjáról tételes kimutatást (leltárt)
kell megküldenie a KGF részére. A tételes kimutatás (leltár) tartalmát és formáját előzetesen közli a KGF a szakmai
kezelővel.
III. FEJEZET
AZ ELŐIRÁNYZATOK FELHASZNÁLÁSÁNAK ÁLTALÁNOS SZABÁLYAI 5. Az előirányzatok felett gyakorolt jogok
6. § (1) A szakmai kezelők az illetékességi körükbe tartozó fejezeti kezelésű előirányzatok, támogatási jogcímek jogszabályban,
illetve belső utasításban meghatározott támogatási keretei betartásáért, jogszerű felhasználásáért, a felhasználás
ellenőrzéséért felelősek.
(2) A fejezeti kezelésű előirányzatok kizárólag a Kvtv.-ben meghatározott célokra használhatóak fel, a vonatkozó
jogszabályok és jelen utasítás eljárásrendje szerint.
(3) A tárgyévi költségvetés alapján – a jelen utasításban meghatározott előirányzatok kivételével – a szakmai kezelők
minden tárgyév február 28-ig elkészítik és megküldik a hozzájuk tartozó fejezeti kezelésű előirányzatokra vonatkozó
keretfelosztási tervet miniszteri jóváhagyásra. A keretfelosztás miniszteri jóváhagyását a KGF-nek történő megküldése
és szükség szerinti egyeztetése előzi meg.
(4) A miniszter a fejezeti kezelésű előirányzatokból a költségvetési támogatást a jóváhagyott tárgyévi keretfelosztás
alapján a kedvezményezett részére közvetlenül vagy közvetett módon, lebonyolító szerv közreműködésével biztosítja.
7. § Az uniós és nemzeti támogatások esetén amennyiben rendeletalkotásra, rendeletmódosításra van szükség, a
jogszabálytervezet kidolgozása, annak minisztériumon belüli egyeztetése, majd ezt követően az Agrárközgazdasági
Főosztályra (a továbbiakban: AKF) és a KGF-re történő megküldése az előirányzat szakmai kezelőjének feladata.
A jogszabály-tervezet és az ahhoz kapcsolódó előterjesztés – az uniós társfinanszírozott támogatások kivételével –
csak az AKF és a KGF véleményével együtt terjeszthető a miniszter elé. Az előterjesztésben ki kell térni az esetleges
véleményeltérésekre, a végrehajtásban várhatóan felmerülő problémákra és arra, hogy az Európai Bizottság általi
elfogadására milyen esélyek várhatók.
8. § (1) A KGF – a Kincstár, a Mezőgazdasági és Vidékfejlesztési Hivatal (a továbbiakban: MVH), a Nemzeti Adó- és Vámhivatal
(a továbbiakban: NAV) és a Nemzeti Élelmiszerlánc-biztonsági Hivatal (a továbbiakban: NÉBIH) adatszolgáltatásai
alapján – a minisztérium vezetőit, a szakmai kezelőket havonta tájékoztatja az előirányzatok felhasználásáról.
A szakmai kezelők a rendszeres tájékoztatás alapján elvégzik a szakmai értékeléseket, és erről, valamint a felmerülő
problémákról, feszültségforrásokról tájékoztatják a KGF-et, valamint a közvetlen uniós és a nemzeti támogatások
esetében az AKF-et is.
(2) A szakmai kezelők minden, jelen utasítás hatálya alá tartozó előirányzatból a szakmai, civil szervezetek részére
kezdeményezett, pályázatos és egyedi elbírálású támogatásról negyedévente kötelesek tájékoztatni a Parlamenti és
Társadalmi Kapcsolatok Főosztályát.
(3) A civil szervezetek részére nyújtott támogatásokról az érintett szakmai kezelőnek külön nyilvántartást kell vezetnie az
alábbi adatokkal, amely nyilvántartást a tárgyévet követő év január 15-ig meg kell küldeni a KGF részére:
a) a szervezet neve,
b) a szervezet adószáma,
c) a szervezet székhelye,
d) a projekt nyilvántartási száma,
e) a projekt címe,
f ) a megítélt támogatás összeg (bruttó vagy nettó),
g) befejezési és elszámolási határidő,
h) elszámolt, illetve elfogadott összeg,
i) el nem számolt, vagy visszafizettetett összeg,
j) az elfogadásról szóló értesítés dátuma.
Amennyiben év közben a költségvetési támogatásokra vonatkozóan elektronikus nyilvántartás kerül rendszerbe
állításra, az abban való adatrögzítést a KGF, illetve a szakmai kezelő végzi el.
(4) Civil szervezetek részére általános működési célra sem pályázati, sem egyedi támogatás nem nyújtható.
9. § (1) A miniszter az előirányzatokra vonatkozó költségvetési támogatásokkal kapcsolatos előkészítő és döntésvégrehajtó
feladatok ellátására lebonyolító szervet bízhat meg, amely az átadott előirányzatot a miniszter és a lebonyolító szerv
között létrejött megállapodásban foglaltak szerint a kedvezményezett részére rendelkezésre bocsátja.
(2) A rendelkezésre álló források a szakfőosztályok által elkészített éves keretfelosztásban meghatározott prioritásoknak
megfelelően kerülnek meghatározásra. A költségvetési támogatások lebonyolítását, folyósítását, az analitikus
nyilvántartást és a költségvetési támogatások jogszerű felhasználásának ellenőrzését a minisztérium, valamint a
minisztérium és a következő szervezetek közötti megállapodások, illetve a költségvetési támogatásokról szóló egyes
jogszabályok alapján az MVH, a NÉBIH, a Kincstár, a NAV, a Nemzeti Agrárszaktanácsadási, Képzési és Vidékfejlesztési
Intézet (a továbbiakban: NAKVI), a Hegyközségek Nemzeti Tanácsa (a továbbiakban: HNT), mint lebonyolító szervek
végzik.
(3) A lebonyolító szerveknél a feladatellátással összefüggésben felmerült és igazolt költségek a lebonyolítás céljából
átadott előirányzatból téríthetőek meg, utólagos elszámolási kötelezettség mellett.
10. § (1) A fejezeti kezelésű előirányzatok támogatási keretéből a minisztériumhoz tartozó központi költségvetési szervek
részére költségvetési támogatás megállapodás – az Áht. 33. §-ában foglaltak szerint – előirányzat-átcsoportosítással,
az előző évi maradványokból, illetve a fejezeti kezelésű előirányzat tárgyévi többletbevételéből átutalással történhet.
(2) Más fejezethez tartozó költségvetési szerv részére pályázati úton elnyert támogatás átadása fejezetek közötti
előirányzat-átcsoportosítással, háromoldalú megállapodás alapján történhet.
(3) Nem pályázatos és nem uniós forrásból származó támogatás nyújtása más fejezethez tartozó költségvetési szerv
részére csak kormányhatározat és azt követően megkötött megállapodás alapján történhet.
11. § (1) A kintlévőségek, követelések behajtása érdekében az adott előirányzat felett döntési jogosultsággal rendelkező
személy köteles valamennyi jogszabályi lehetőséget érvényesíteni. A behajthatatlan követelésről való lemondás
csak a számvitelről szóló 2000. évi C. törvényben (a továbbiakban: számviteli törvény) meghatározott esetekben
lehetséges.
(2) A követelések értékelése során elkülönítetten kell kimutatni a tárgyévben és az azt megelőző években keletkezett,
illetve államháztartáson belülről és államháztartáson kívülről származó követeléseket, valamint a jogosulatlanul
igénybe vett költségvetési támogatások miatti követeléseket. Az előírásokat az analitikus nyilvántartó helyekkel
(Kincstár, MVH, NÉBIH, NAV) kötött megállapodásokban is érvényesíteni kell. A követelések értékeléséhez az analitikus
nyilvántartó helyek nyilvántartásukból – a minisztérium útmutatása alapján – feladást készítenek a minisztérium
részére. A követelések értékelését ennek alapján a minisztérium – saját értékelési szabályzata alapján – végzi.
(3) Az európai uniós társfinanszírozással működő előirányzatokból a támogatások rendelkezésre bocsátása az MVH-n
– az Európai Mezőgazdasági Garancia Alapból (a továbbiakban: EMGA) és az Európai Mezőgazdasági Vidékfejlesztési
Alapból (a továbbiakban: EMVA) finanszírozott támogatások esetében, mint kifizető ügynökségen, az Európai
Halászati Alapból (a továbbiakban: EHA) finanszírozott támogatások esetében, mint közreműködő szervezeten –
keresztül történik, külön jogszabályok előírásainak figyelembevételével. A közreműködő szervezet a támogatást
nyújtó képviseletében eljár.
12. § (1) A közvetlen uniós támogatások a Kincstári Egységes Számláról (a továbbiakban: KESZ) kerülnek megelőlegezésre.
A részletes eljárásrendet az MVH és a Kincstár közötti együttműködési megállapodás tartalmazza.
(2) Az agrár- és vidékfejlesztési támogatások igénybevételének szabályait uniós és nemzeti jogszabályok részletezik.
A támogatási igények jogszerűségének felülvizsgálata, a támogatások folyósítása, a felhasználás ellenőrzése – a Folyó
kiadások és jövedelemtámogatások előirányzatából a 105. §-ban foglalt kivételekkel – az MVH feladata. A támogatások
felhasználására, ellenőrzésére az MVH által alkalmazott eljárásrend szerint kerül sor.
(3) Az agrár- és vidékfejlesztési támogatások kifizetéséhez a pénzügyi fedezet nemzeti forrásrészét a fejezeti kezelésű
előirányzatokból a KGF, az uniós forrást a minisztérium–MVH–Kincstár közötti megállapodásban rögzített eljárásrend
szerint az MVH folyósítja.
13. § (1) A fejezeti kezelésű előirányzatokból folyósított támogatások jogszerű kifizetésének és felhasználásának ellenőrzése a
miniszter által jóváhagyott, az SzMSz-ben rögzített felelősségi körök, valamint az éves ellenőrzési terv szerint valósul
meg.
(2) A kötelezettségvállalásra, a teljesítés igazolására, a kötelezettségvállalás ellenjegyzésére, az érvényesítésre, az
utalványozásra, valamint az utalvány ellenjegyzésére felhatalmazottak nevéről és aláírás mintájáról – amelyeket az
„Aláírásminta” című adatlapok (3. melléklet) tartalmaznak – a KGF naprakész nyilvántartást vezet.
6. Kötelezettségvállalás, ellenjegyzés 14. § (1) A kötelezettségvállalások előzetes engedélyezésének jogkörét értékhatártól függetlenül a miniszter gyakorolja. Ezt
a jogkört az államháztartáson kívüli szervezetek támogatása esetében írásban átruházhatja a parlamenti államtitkár
részére.
(2) A kötelezettségvállalás előzetes engedélyezésének általános módja az egyes előirányzatok éves keretfelosztásának
elkészítése és miniszteri jóváhagyása.
(3) A 4. § szerinti előirányzat-felhasználási tervben nem nevesített (témaszerűen megjelenített) esetekben konkrét
kötelezettségvállaláshoz minden esetben a miniszter külön engedélye szükséges.
(4) Kötelezettségvállalásra a szakmai kezelő tesz javaslatot a kötelezettségvállalás engedélyezője felé.
A kötelezettségvállalás tervezete csak a KGF előzetes pénzügyi fedezetvizsgálatával, igazolásával és a közigazgatási
államtitkár vagy parlamenti államtitkár jóváhagyásával terjeszthető a döntéshozók elé.
(5) A kötelezettségvállalónak a kötelezettségvállalásokról részletes nyilvántartást kell vezetnie, annak érdekében, hogy
ne vállaljanak fedezet nélküli kötelezettséget. Ezen nyilvántartást a KGF-fel folyamatosan egyeztetni kell.
(6) A kötelezettségvállalás dokumentumának aláírására, kiadmányozására a miniszter írásban – mint szakmai
kötelezettségvállalót – az illetékes helyettes államtitkárt, vagy az államtitkárt, illetve a helyettes államtitkár
felülvizsgálata mellett a szervezeti egység vezetőjét, mint szakmai kötelezettségvállalót is felhatalmazhatja.
(7) A lebonyolítás céljából átadott előirányzat felett kötelezettségvállalási jogot gyakorló személy és a lebonyolító között
az átadott előirányzat felhasználásáról létrejött megállapodás kötelezettségvállalásnak minősül.
(8) Az előirányzatok terhére vállalt tárgyévi kötelezettségek együttes összege – figyelembe véve az előző évről áthúzódó
kötelezettségeket is – nem haladhatja meg a tárgyévi módosított költségvetési előirányzat összegét.
(9) Éven túli kötelezettség – kivéve a külön kormányrendeletben meghatározott előirányzatokat – nem vállalható.
Amennyiben az előirányzatokra éven túli kötelezettségvállalást jogszabály lehetővé tesz, akkor annak mértékét
előzetesen a miniszterrel engedélyeztetni szükséges.
(10) A támogatási okiratot a szakmai kötelezettségvállalónak a kötelezettségvállalás előtt, a pénzügyi fedezet meglétének
és rendelkezésre állásának, annak jogosultságának, összegszerűségének ellenőrzése, igazolása és nyilvántartásba
vétele, ellenjegyzése céljából a KGF-nek be kell mutatnia. A pénzügyi fedezet ellenjegyzésére jogosultnak vizsgálnia
kell, hogy a jóváhagyott költségvetés fel nem használt, illetve le nem kötött része, illetve a befolyt bevétel biztosítja-e
a finanszírozást, továbbá a kötelezettségvállalás összhangban van-e a költségvetési gazdálkodásra vonatkozó
szabályokkal.
15. § (1) A kötelezettségvállalás dokumentumának pénzügyi ellenjegyzésére – a KGF általi nyilvántartásba vételt követően –
a kötelezettségvállalás értékének függvényében a következő személyek jogosultak:
a) 0 és 5 millió forint között a KGF kijelölt osztályvezetője, főosztályvezető-helyettese,
b) 5 millió forint és 50 millió forint között a KGF főosztályvezetője,
c) 50 millió forint felett – a közigazgatási államtitkár felülvizsgálatát követően – a KGF főosztályvezetője,
d) a KGF főosztályvezetőjének távollétében a b) és c) pontokban foglalt értékhatárú dokumentumok
ellenjegyzésére – amennyiben a dokumentumon ellenjegyzőként a főosztályvezető neve szerepel, akkor
„h” jelzéssel ellátva – a főosztályvezető-helyettese, osztályvezetője jogosult, a közigazgatási államtitkár
felülvizsgálatát követően.
(2) A kötelezettségvállalás dokumentumának tervezetét – a pályázati úton megítélt támogatásokkal kapcsolatos
támogatási szerződések esetében a szerződések típustervezetét –, amelyet a szakfőosztályok készítenek elő, pénzügyi
ellenjegyzés előtt minden esetben be kell mutatni a Jogi Főosztály részére felülvizsgálat céljából. A jogi véleményezést
az adott irat beérkezését követően 5 munkanapon belül meg kell tenni.
(3) A szerződéstervezeteknek, megállapodásoknak minden esetben tartalmazniuk kell:
a) a kedvezményezett megnevezését és alapadatait (székhely, bírósági nyilvántartásba vételi okirat száma/ÁHT
azonosító szám, adószám, számlavezető pénzintézet megnevezése és a számla száma),
b) a konkrét feladat leírását,
c) szakfeladatrendi besorolását,
d) a nyújtandó támogatás, vagy átadandó pénzeszköz felhasználására vonatkozó részletes és időbeli ütemezést
is tartalmazó költségtervet,
e) a finanszírozás módját az Ávr 78. §-a és 84. §-a figyelembevételével,
f ) esetleges előleg igénylésének lehetőségét és ez esetben a további részletek utalásának feltételeit,
g) előfinanszírozás esetén az Ávr. szerinti biztosítékok körét,
h) a feladat teljesítési határidejét,
i) az Ávr. szerinti kötelező nyilatkozatokat,
j) a szakmai beszámoló és pénzügyi elszámolás tartalmi követelményét a minisztérium fejezeti kezelésű
előirányzataiból nyújtott támogatások felhasználása ellenőrzésének, és a beszámolók összeállításának
szabályairól szóló 25/2012. (XII. 29.) VM utasítás (a továbbiakban: 25/2012. VM utasítás) alapján, a beszámoló
benyújtási határidejével együtt.
(4) Az európai uniós alapok technikai segítségnyújtási keretéből finanszírozott projektek esetében, ha készült
finanszírozási kérelem, amelyben a keret rendelkezésre állásával kapcsolatban már nyilatkozatott tett a KGF, ott nem
szükséges erről újra a szerződésben nyilatkozni.
16. § Az előirányzatokkal kapcsolatos követelés- és kötelezettségállományok, illetve az egyes kötelezettségvállalások
pénzügyi teljesülésének negyedévenkénti állapotáról az első három negyedév esetében a negyedévet követő hónap
15. napjáig a KGF tájékoztatja a szakfőosztályokat, egyben visszaigazolást kér azok tartalmi megfelelőségéről, amely
visszaigazolás határideje a negyedévet követő hónap 20. napja. A negyedik negyedév esetében a KGF tájékoztatásának
határideje a tárgyévet követő év február 15-e, a szakfőosztályok visszajelzésének határideje a tárgyévet követő év
február 20-a.
7. A költségvetési támogatás igénylése 17. § A támogatási kérelem benyújtható
a) pályázati felhívásra, az abban rögzített feltételekkel és kiegészítő dokumentumokkal,
b) egyedi kérelem útján.
18. § (1) A pályázati felhívás határozza meg a pályázaton támogatásban részesíthető államháztartáson belüli és kívüli
szervezetek körét.
(2) Egyedi kérelem alapján nyújtandó támogatás esetében a Parlamenti és Társadalmi Kapcsolatok Főosztálya – szükség
esetén a szakterület bevonásával – vizsgálja a támogatni kért feladatot, célt a Statútumnak való megfelelőség
tekintetében. Amennyiben az egyedi kérelem szerinti cél ez alapján támogatható, államháztartáson kívüli igénylő
esetében a kedvezményezett lehet természetes személy, egyéni vállalkozó, jogi személyiséggel rendelkező és
nem rendelkező gazdasági társaság, valamint a környezet- és természetvédelemhez, továbbá az agrárágazathoz
tevékenységük kapcsán kötődő civil szervezet.
8. A támogatás folyósítása, teljesítésigazolás, érvényesítés, utalványozás, utalványozás ellenjegyzése
19. § (1) A pénzügyi teljesítést a szakmai teljesítésigazolás (amennyiben értelmezhető), a kifizetés engedélyezése, az
érvényesítés, az utalványozás és az utalványozás ellenjegyzése előzi meg. Az adatlapok csak a miniszter által írásban
megbízott személyek aláírásait tartalmazhatják.
(2) A kiadás teljesítésének elrendelése előtt okmányok alapján ellenőrizni és igazolni kell azok jogosultságát,
összegszerűségét, a szerződés, megrendelés, megállapodás teljesítését. Az esetleges hiányosságok megszüntetésére
intézkedést kell kezdeményezni, és érvényesíteni kell a szerződésben rögzített szankciókat.
(3) A támogatási szerződés, megállapodás alapján felhasznált előirányzatok esetében a teljesítés igazolását végző személy
felelőssége, hogy dokumentált módon ellenőrizze a szakmai megfelelőséget, különös tekintettel a kedvezményezett
által vállalt feladatok teljes körű ellátására, a feladatok határidőre történő elvégzésére.
(4) A teljesítést igazoló – a teljesítés igazolásával egyidejűleg – aláírásával nyilatkozik a szakmai beszámoló elfogadásáról.
 (5) Az érvényesítést az arra kijelölt személyek végezhetik el. Az érvényesítésnek tartalmaznia kell az érvényesítésre
utaló megjelölést, a megállapított összeget, az érvényesítés dátumát és az érvényesítő aláírását. Amennyiben az
érvényesítő az Áht. és az Ávr. előírásai betartásának ellenőrzése során – ideértve a szükséges aláírások meglétének, az
ellenjegyző nevének és az ellenjegyzés időpontja megjelölésének, a teljesítést igazoló jogosultságának ellenőrzését
is – jogszabályok megsértését tapasztalja, köteles azt az utalványozónak jelezni.
(6) A támogatások kifizetését a szakmai kötelezettségvállaló kezdeményezi az 1. melléklet szerinti „Teljesítésigazolás és
kifizetés engedélyezése” című adatlap kitöltését és aláírását követően a KGF-nél. A miniszter által – az Ávr. 60. §-ának
figyelembevételével – írásban megbízott személyek aláírásait az „Aláírásminta” című adatlapok (3. melléklet)
tartalmazzák.
(7) Valamennyi – egyedileg – 5 millió forintot meghaladó költségvetési szervnek történő előirányzat-átcsoportosításra,
államháztartáson kívülre történő támogatás kifizetésére, a KGF által ellenőrzött, véleményezett ügyiratok alapján,
a közigazgatási államtitkár felülvizsgálatát követően, a szakmai kezelő által kiállított „Teljesítésigazolás és kifizetés
engedélyezése” című adatlap alapján kerülhet sor. Az 5 millió forintot nem meghaladó kifizetésekről a KGF
főosztályvezetője, távollétében a helyettesítését ellátó személy intézkedik.
(8) A szakmai kötelezettségvállaló által szabályszerűen kitöltött „Teljesítésigazolás és kifizetés engedélyezése” című
adatlap megküldését követően a KGF intézkedik a támogatások folyósításáról az „Utalványrendelet” (2. melléklet)
kitöltését és aláírását követően. Az utalványrendelet aláírására (érvényesítő, utalvány ellenjegyzője, utalványozó) a
miniszter által az „Aláírásminta” című adatlapon írásban megbízott személyek jogosultak.
(9) Az Utalványrendelet utalványozásának a jogkörét
a) 0 és 5 millió forint között a KGF kijelölt osztályvezetője, főosztályvezető-helyettese, főosztályvezetője,
b) 5 millió forint felett – a közigazgatási államtitkár felülvizsgálatát követően – a KGF főosztályvezetője,
c) a KGF főosztályvezetőjének távollétében a b) pontban foglalt értékhatárú utalványozást a közigazgatási
államtitkár felülvizsgálatát követően a KGF főosztályvezető-helyettese, osztályvezetője gyakorolja. Utalvány
ellenjegyzésére csak az arra kijelölt személy jogosult. Az utalvány ellenjegyzője igazolja, hogy a jogszabály
alapján kötelező teljesítés igazolása és az érvényesítés megtörtént-e.
(10) Visszafizetési kötelezettséggel nyújtott költségvetési támogatás kizárólag költségvetési szervek részére nyújtható, a
költségvetési támogatás céljával összefüggő fejezeti kezelésű előirányzatból történő előirányzat-átcsoportosítással.
(11) Az előirányzat bevételeit képező befizetések, ideértve a korábbi években nyújtott költségvetési támogatások
visszatérülését is, előirányzatosítást követően az előirányzat támogatási céljaira használhatók fel, kivéve, ha jogszabály
másként rendelkezik.
(12) Az előirányzatok esetleges bevételeit (a tárgyévet megelőző évi támogatások visszavonása, jogosulatlan igénybevétel
miatti visszafizetések és szankciói) a KGF által kiállított utalványrendelet alapján kell könyvelni. Az előirányzat bevételeit
képező befizetéseket előirányzatosítani kell, mely összegek az előirányzat támogatási céljaira használhatók fel, kivéve,
ha jogszabály másként rendelkezik. Az előirányzat bevételeit tárgyév december 31-ig kötelezettségvállalással kell
terhelni.
(13) Az előirányzat-felhasználási keretszámlára beérkező, a központi költségvetést illető „központosított bevételeket”
átfutó tételként kell kezelni és havonta, tárgyhó 27-ig a Kincstár által megjelölt számlára kell beutalni.
(14) Az ismeretlen eredetű bevételeket függő bevételként kell kezelni és haladéktalanul intézkedni kell a bevétel
eredetének tisztázásáról és a megfelelő irányításról, elszámolásról.
20. § Támogatási előleg – az Ávr. 78. § (5a), (9) és (9a) bekezdéseinek figyelembevételével – akkor nyújtható, ha a támogatási
cél megvalósítását más formában történő finanszírozás nem teszi lehetővé és a megkötött támogatási szerződés arról
rendelkezik.
9. Beszámoltatás, ellenőrzés, a jogosulatlanul igénybe vett támogatás visszakövetelése
21. § A beszámoltatás és az ellenőrzés feladatait részletesen a 25/2012. VM utasítás tartalmazza.
22. § (1) A jogosulatlanul igénybe vett támogatás visszafizettetésével kapcsolatban a szakmai felelős köteles intézkedni,
szükség esetén a KGF közreműködésével.
(2) Az egymillió forint összeget meg nem haladó jogosulatlanul igénybe vett támogatást egy összegben kell visszafizetni.
 (3) A (2) bekezdésben meghatározott összeget meghaladó támogatás esetén a visszafizetési kötelezettség – az Ávr. 84. §
(6) bekezdésének figyelembevételével – részletekben is teljesíthető. 10. A fejezet beszámolási kötelezettsége
23. § A fejezeti kezelésű előirányzatok alakulásáról, azok módosításáról és a teljesítésről – a főkönyvi és analitikus
nyilvántartásokban, az Ávr.-ben és az Áht.-ban előírtak alapján – a Számviteli és Beszámolási Osztály
a) időközi mérlegjelentést,
b) féléves költségvetési beszámolót és
c) éves költségvetési beszámolót készít.
11. A zárszámadáshoz kapcsolódó adatszolgáltatás 24. § A fejezeti kezelésű előirányzatok zárszámadáshoz kapcsolódó adatszolgáltatása számszaki és szöveges részből áll.
A számszaki rész – a Nemzetgazdasági Minisztérium által kiadott zárszámadási köriratban meghatározottak szerint, az
általa kiadott számítástechnikai programmal elkészített fejezeti indokolási tábla formájában – a kincstári költségvetés
előirányzatainak teljesülését mutatja. A szöveges részben az államháztartásért felelős miniszter zárszámadási
köriratában foglaltak szerinti tartalommal és formában, fejezeti kezelésű előirányzatonként kerül értékelésre az éves
előirányzat felhasználása, az azokból megvalósult feladatok bemutatása.
12. Előirányzat-maradvány megállapítása, jóváhagyása, elszámolása és felhasználása 25. § (1) A költségvetési évre jóváhagyott, illetve év közben módosított előirányzat és annak teljesítésének különbözete
az előirányzat-maradvány. Az előirányzat-maradvány megállapításának módját, szabályait az Ávr. szabályozza, és
összegét az éves költségvetési beszámolóban kell bemutatni.
(2) Az előző költségvetési évben keletkezett, kötelezettségvállalással terhelt előirányzat-maradvány felhasználását,
a kötelezettségvállalással nem terhelt maradvány felhasználási lehetőségét, a fel nem használható maradvány
befizetési kötelezettségének rendjét az Ávr. szabályozza.
(3) Az előirányzat-maradványról az államháztartásért felelős miniszter részére történő elszámolás készítéséért a KGF
vezetője felelős.
(4) A kötelezettségvállalással terhelt előirányzat-maradvány – fejezeti hatáskörű előirányzat-módosítást követően – az
előző évben vállalt és pénzügyileg nem teljesült kötelezettségek június 30-áig történő teljesítésére használható fel.
IV. FEJEZET
A PÁLYÁZATI ÚTON, VAGY MEGÁLLAPODÁS ALAPJÁN NYÚJTOTT TÁMOGATÁSOKRA VONATKOZÓ
SZABÁLYOK
13. Pályázati felhívás, Bíráló Bizottság, befogadás, döntés-előkészítés 26. § Az előirányzatokból pályázati úton nyújtott költségvetési támogatások tekintetében a III. Fejezet rendelkezéseit az e
fejezetben meghatározott eltérésekkel kell alkalmazni.
27. § (1) Az éves pályázati tervet a szakmai főosztály készíti el, a miniszter hagyja jóvá, és azt a minisztérium honlapján
közzéteszi, legkésőbb minden tárgyév február 28-ig.
(2) A szakmai kezelő gondoskodik a pályázatok kiírásáról, lebonyolításáról, a pályázatok elbírálásáról, a feladattervek
meghatározásáról, a megállapodások, szerződések előkészítéséről és megkötéséről, a kifizetések kezdeményezéséről.
A szakmai kezelő gondoskodik továbbá az ellenőrzések lefolytatásáról, szabálytalanság esetén a szükséges eljárás
lefolytatásáról, vagy kezdeményezéséről, a beszámoló elfogadását követően a pályázat lezárásáról és a biztosíték
feloldásáról (indokolt esetben a KGF bevonásával).
A pályázatot kiíró szakfőosztály a pályázati felhívásról köteles előzetesen egyeztetni a Jogi Főosztállyal, a KGF-fel,
valamint más érintett szakfőosztályokkal.
28. § (1) Az éves pályázati tervben szereplő pályázatok lebonyolítása lebonyolító szerv bevonásával is történhet.
 (2) Ha a nyertes pályázókkal a lebonyolító szerv köti meg a támogatási szerződést és folyósítja részükre a költségvetési
támogatást, a lebonyolító szervnek a kezelő szervre vonatkozó szabályok szerint kell eljárnia.
29. § (1) A pályázati felhívást kiíró szakfőosztály az Áht.-ban foglaltak alapján köteles adatot szolgáltatni a Kincstár OTMR
rendszerébe, valamint a közpénzekből nyújtott támogatások átláthatóságáról szóló 2007. évi CLXXXI. törvény
(a  továbbiakban: közpénztörvény) alapján a kozpenzpalyazat.gov.hu oldalra. A Kincstártól OTMR adatszolgáltatási
jogosultságot a pályázati felhívás megküldésekor kell kérni, míg a közpénztörvény szerinti adatszolgáltatáshoz
jogosultságot a KGF-en keresztül kell igényelni. A pályázati felhívást emellett tájékoztatásul meg kell küldeni a
Nemzeti Fejlesztési Minisztérium (a továbbiakban: NFM) irányítása alá tartozó Támogatásokat Vizsgáló Irodának is.
Adatszolgáltatási jogosultsággal az adatot kezelő ügyintéző rendelkezhet, ezért a jogosultság is személyre szóló.
(2) Ha a kedvezményezettek civil szervezetek is lehetnek, a pályázati felhívást az Emberi Erőforrások Minisztériumának
meg kell küldeni jóváhagyás céljából a Kincstáron keresztül, a Kincstárhoz való bejelentéssel egy időben.
(3) A pályázati felhívás közzétételéhez miniszteri hozzájárulás szükséges.
 (4) A pályázati felhívást közzé kell tenni a minisztérium honlapján.
 (5) A pályázati felhívás alapján benyújtandó pályázatok beadási határidejét úgy kell meghatározni, hogy az legalább a
megjelentetést követő 31. napra essen. 30. § (1) A pályázati felhívást megjelentető szakfőosztály a miniszter számára javaslatot tesz a pályázatokat értékelő Bíráló
Bizottság (a továbbiakban: Bizottság) összetételére.
(2) Miniszteri jóváhagyást követően a Bizottság tagjait és póttagjait értesíteni kell a kijelölésről.
(3) A Bizottság szükség szerint ülésezik. A Bizottság határozatképes, ha tagjainak 50%-a és az elnök jelen van. A Bizottság
ülését az elnök vezeti.
(4) Az alakuló ülésről és a pályázatok értékeléséről, a döntési javaslatról készült emlékeztetőt minden esetben meg kell
küldeni az adott előirányzatra vonatkozóan kötelezettségvállalásra jogosult személy részére jóváhagyásra.
31. § (1) Az elektronikusan, vagy papíron benyújtandó pályázatokat a kiíró szakfőosztály fogadja. Lebonyolító szerv
igénybevétele esetén a pályázatokat a lebonyolító szerv is fogadhatja. A papír alapon benyújtandó pályázatokat csak
postai úton, tértivevényes küldeményként lehet benyújtani, személyes benyújtás nem lehetséges.
(2) A vonatkozó jogszabályi előírások alapján a határidőre benyújtott pályázatok formai-tartalmi megfelelőségét a
pályázatok érkezését követő 10 munkanapon belül – folyamatosan – ellenőrizni kell.
(3) Ha a pályázati felhívás formai szempontú hiánypótlásra ad lehetőséget, a hiánypótlást a pályázati felhívásban
meghatározott módon, elektronikus vagy papír alapú levélben kell közölni a pályázatot benyújtóval, az értesítés
kézhezvételétől számított 15 naptári napos határidő megállapítása mellett. A hiánypótlás az eredetileg benyújtott
pályázat formájának megfelelően történik, elektronikusan vagy papír alapon.
(4) Az elektronikusan benyújtott pályázatok és hiánypótlások megfelelő, időtálló archiválásáról a szakmai kezelő
gondoskodik.
(5) A határidőre érkezett hiánypótlások után a formailag megfelelő pályázatokat nyilvántartásba kell venni, olyan
azonosító számot rendelve az egyes pályázatokhoz, amely a pályázatot a befogadástól a későbbi lezárásig végig
kíséri.
(6) A befogadott és nem befogadott pályázatok listáját az utolsó határidőben beérkező pályázat befogadásának
időpontjától számított 5 munkanapon belül meg kell jelentetni a minisztérium honlapján a következő adattartalommal:
a) pályázat azonosító száma,
b) pályázatot benyújtó neve és székhelye,
c) a pályázat címe,
d) az igényelt támogatás összege,
e) ha a pályázati felhívás előírta, a kötelezően biztosítandó önerő összege,
f ) a pályázati program megvalósítási helyszíne (megye vagy régió),
g) státusz (befogadott vagy nem befogadott).
(7) Az önerőn belül a saját forrás nem származhat a központi költségvetésből nyújtott támogatásból, az csak a támogatott
saját készpénze, bankszámlapénze lehet.
32. § (1) A pályázatok szakmai szempontú értékelését a befogadó szakfőosztály végzi, szükség esetén más szakfőosztály
bevonásával, illetve külső szakértő igénybevételével.
(2) A szakmai értékeléshez szükséges szempontrendszert, ha azt a pályázati felhívás nem, vagy nem elég részletesen
tartalmazza, a Bizottság állítja össze alakuló ülésén.
33. § (1) A pályázatot kiíró szakfőosztály előterjesztést készít a Bizottság számára, melyet elektronikusan küld meg a tagoknak.
 (2) Az előterjesztés tartalmaz egy szöveges összefoglalót, szükség szerint az értékelést végző szakfőosztály javaslatait,
továbbá az értékelt pályázatok listáját, a következő adattartalommal:
a) pályázat azonosító száma,
b) pályázatot benyújtó neve és székhelye,
c) a pályázat címe,
d) a pályázati program megvalósítási helyszíne (megye vagy régió),
e) az igényelt támogatás összege,
f ) az értékelési szempontrendszer szerinti részletes pontszámok, amennyiben értelmezhető,
g) összes pontszám, amennyiben értelmezhető,
h) az elfogadott teljes (bruttó) költség (támogatás+önerő),
i) javasolt támogatás összege,
j) a javasolt támogatási összeg alapján számolt támogatási arány (%),
k) az értékelő szöveges összefoglalója, véleménye,
l) az értékelő által meghatározott, támogatásból finanszírozható és nem finanszírozható, vagy csak csökkentett
összeggel támogatandó költségvetési tételek megnevezése a hozzájuk tartozó összegekkel együtt,
m) az értékelő által javasolt szerződéskötési előfeltételek,
n) az értékelő által javasolt és szerződésben előírandó feltételek.
(3) A (2) bekezdésben foglaltak mellett az előterjesztéshez csatolni kell a döntés-előkészítő ülés időpontjára szóló
meghívót is.
(4) Az előterjesztés kiküldése és a döntés-előkészítő bizottsági ülés időpontja között minimum 5 napnak kell eltelnie.
 (5) A Bizottság tagjainak jogában áll az értékelésre bocsátott pályázatokba betekinteni.
14. Támogatási döntés, adatszolgáltatás 34. § (1) A Bizottság döntés-előkészítő ülésén a támogatási összegre, valamint a feltételekre vonatkozóan megfogalmazott
javaslatot rögzíteni kell a szavazati arányok megjelölésével.
(2) A Bizottság a javaslatát a szakmai kezelő elé terjeszti, aki azt továbbküldi miniszteri jóváhagyásra.
35. § Tárgyévi előirányzatból pályázati úton, vagy egyedi kérelem alapján megítélt támogatásról szóló döntésnek legkésőbb
a tárgyév december 31-ig meg kell születnie.
36. § (1) A döntést tartalmazó listát, mely a befogadott pályázatok listájával megegyező adatokat tartalmazza – azzal a
különbséggel, hogy a „befogadott” vagy „nem befogadott” megjelölés helyett a döntés szerint megítélt támogatás
összege szerepel –, a döntés keltétől számított 15 napon belül meg kell jelentetni a minisztérium honlapján.
(2) A döntést tartalmazó táblázatot legkésőbb a honlapon való megjelentetéssel egy időben elektronikusan meg kell
küldeni a KGF részére.
(3) A döntési lista az Ávr. 68. § (5) bekezdése értelmében kötelezettségvállalásnak minősül.
37. § (1) A befogadó szakfőosztály, vagy szervezet a döntés minisztériumi honlapon való megjelentetésével egy időben
elektronikus adatszolgáltatást teljesít az arra szolgáló internetes felületeken
a) a Kincstár OTMR részére,
b) a www.kozpenzpalyazat.gov.hu részére, valamint
c) ha gazdasági társaság is kedvezményezett, az NFM Támogatásokat Vizsgáló Iroda részére az európai uniós
versenyjogi értelemben vett állami támogatásokkal kapcsolatos eljárásról és a regionális támogatási térképről
szóló 37/2011. (III. 22.) Korm. rendelet alapján a pályázati felhívás megküldésével együtt.
(2) Az adatszolgáltatási kötelezettség a döntés regisztrálását követően, valamint a támogatott pályázatok esetében az
egyes pályázatok lezárásáig fennáll.
15. Szerződéskötés, szerződésmódosítás 38. § (1) A miniszteri döntést követően a pályázatokat kezelő szakfőosztály 15 napon belül írásban értesíti a pályázókat a döntés
eredményéről, egyúttal a támogatott pályázókkal közli a szerződéskötési előfeltételeket a szükséges nyomtatványok,
köztük a támogatási szerződés példányainak csatolásával.
(2) Támogatói aláírást követően a szakfőosztály gondoskodik a szerződés egy példányának és kapcsolódó mellékleteinek
a támogatott részére való megküldéséről. A szakfőosztály egyúttal értesíti a támogatottat, hogy a beszámolóhoz
szükséges nyomtatvány és egyéb tudnivalók elektronikusan a minisztérium honlapjáról letölthetők.
39. § (1) Az igénylőnek a támogatási szerződés megkötéséhez az Ávr.-ben meghatározottakon túl be kell nyújtania az alábbi
dokumentumokat, amennyiben azok nem kerültek csatolásra a korábban benyújtott támogatási igényhez:
a) a támogatott szervezet képviselőjének banki aláírási címpéldányát,
b) a fennállást igazoló okiratban meghatározott képviselőtől eltérő képviselet esetén a támogatott szervezet
képviselőjének aláírási jogosultságát igazoló – közokiratnak vagy teljes bizonyító erejű magánokiratnak
minősülő – okiratot, mely nem lehet régebbi, mint a benyújtását megelőző 30 nap,
c) természetes személy és egyéni vállalkozó esetén a személyi azonosításra alkalmas fényképes igazolvány,
valamint az egyéni vállalkozói igazolvány hitelesített másolatát,
d) a költségvetési támogatásból megvalósítani tervezett tevékenységek, feladatok, beszerzések részletes
ismertetését, azok tervezett szakmai hatásait, kapcsolódását a megjelölt támogatási célhoz, valamint a
részletes költségtervet, szükség szerint költség-haszonelemzést és megvalósíthatósági tanulmányt,
e) a  rendelkezésére álló saját forrást, önerőt, valamint ha a kedvezményezett olyan gazdasági társaság, amely
vonatkozásában a miniszter tulajdonosi jogokat nem, csak szakmai felügyeletet gyakorol, a Magyar Nemzeti
Vagyonkezelő Zrt. (a továbbiakban: MNV Zrt.) üzleti tervet elfogadó határozatát, valamint az üzleti terv alapján
elkészített költségtervet,
f ) a támogatott tevékenységhez szükséges jogerős hatósági engedélyeket, ha azt jogszabály előírja,
g) írásbeli nyilatkozatot arról, hogy rendelkezik-e lejárt esedékességű, meg nem fizetett köztartozással,
h) nyilatkozatot arról, hogy tudomásul veszi, hogy lejárt esedékességű, meg nem fizetett köztartozás esetén
– az Áht. 52.  § (3)  bekezdés értelmében – a Kincstár a  támogatás folyósítását a  köztartozás megfizetéséig
visszatartja, és az  állami adóhatóság megfelelő bevételi számláján a  visszatartott összeget jóváírja, kivéve,
ha jogszabály másként rendelkezik. A  kedvezményezett egyúttal nyilatkozik arról, hogy a  fentiek szerint
visszatartott támogatással az érvényes támogatási szerződésnek megfelelően elszámol,
i) nyilatkozatot arról, hogy hozzájárul a  támogatási igény szabályszerűségének és a  költségvetési támogatás
rendeltetésszerű felhasználásának a támogató, vagy annak megbízottja, valamint jogszabályban meghatározott
szervek által történő ellenőrzéséhez,
j) a döntésben a támogatott projekttel kapcsolatban előírt egyedi feltételek teljesítését igazoló dokumentumokat.
 (2) Az (1) bekezdésben meghatározott dokumentumok benyújtásának határideje a szerződéskötés feltételeit tartalmazó
írásos közlés kézhezvételét követő 30. nap. A határidő – indokolt esetben – a kedvezményezett kérelmére legfeljebb
egy alkalommal és maximum 30 nappal meghosszabbítható.
(3) Ha az igénylő által benyújtott dokumentumok nem felelnek meg az (1) bekezdés szerinti formai és tartalmi
követelményeknek, de a támogatási igény szakmailag megfelelő, határidő kitűzésével – a hibák, hiányosságok
egyidejű megjelölése mellett – fel kell szólítani az igénylőt a hiánypótlásra.
(4) Ha az igénylő a hiánypótlást hibásan vagy hiányosan nyújtja be, a támogatási igény további vizsgálat, illetve miniszteri
döntés nélkül elutasítandó.
40. § Ha a költségvetési támogatás igénylője:
a) a fejezet irányítása alá tartozó központi költségvetési szerv,
b) más fejezet,
c) olyan gazdasági társaság, amelynek vonatkozásában a miniszter az MNV Zrt.-vel kötött szerződés alapján
tulajdonosi jogokat gyakorol, vagy
d) olyan közalapítvány, alapítvány, amely tekintetében a miniszter alapítói jogokat gyakorol,
a 39. § (1) bekezdésben meghatározott dokumentumok közül az igénylőnek nem kell benyújtani azokat, amelyekről
az előirányzat kezelőjének vagy a lebonyolító szervezetnek hivatalosan tudomása van.
41. § Fejlesztési projekt esetén rögzíteni kell a támogatói okiratban vagy a támogatási szerződésben a létrehozott eszközök
működtetési kötelezettségének időtartamát, állatállomány beszerzésének támogatása esetén az állomány darabszáma
megtartásának határidejét, a szaporulattal való rendelkezést, valamint az időtartam alatt a kedvezményezett által
fenntartandó feltételeket.
42. § (1) A támogatási szerződés módosítását az indokok felsorolásával bármelyik fél – a költségvetési támogatás költségvetése,
továbbá a költségvetési támogatás felhasználásának kezdő időpontja és véghatárideje tekintetében – az eredeti
támogatási szerződésben a költségvetési támogatás felhasználására meghatározott véghatáridő letelte előtt
kezdeményezheti.
(2) A módosítási kérelmet úgy kell benyújtani, hogy az legkésőbb az eredeti befejezési határidő lejárta előtti 15. napon a
kötelezettségvállalóhoz megérkezzen.
(3) A módosítási kérelemhez, ha szükséges, hiánypótlást kell kérni határidő megjelölésével.
 (4) A módosítási kérelmet a szakmai kötelezettségvállaló bírálja el, szükség szerint a pályázat értékelésében közreműködő
szakfőosztály bevonásával, illetve külső szakértő igénybevételével.
 (5) Az érdemben elbírált módosítási kérelem alapján szerződésmódosítást kell készíteni a támogatási szerződés
példányszámával megegyező példányban, és azt a Jogi Főosztályhoz véleményezésre meg kell küldeni.
 (6) A szerződés csak akkor módosítható, ha a módosított tartalom alapján az eredeti támogatási igény is támogatható
lett volna.
 (7) Megállapodás alapján történő előirányzat-átcsoportosítás esetében a megállapodás bármelyik fél kezdeményezése
alapján módosítható. A megállapodás módosítását annak pénzügyi ellenjegyzését megelőzően a Jogi Főosztályhoz
véleményezés céljából meg kell küldeni.
16. Beszámoltatás, ellenőrzés 43. § (1) A támogatott program befejezését, illetve a szerződésben rögzített befejezési határidőt követő legkésőbb 30 napon
belül a támogatott köteles szakmai és pénzügyi beszámolót benyújtani. A beszámoló benyújtási kötelezettsége a
postára adással teljesítettnek tekintendő.
(2) A beszámoló határidejének módosítása írásban kezdeményezhető az eredeti támogatási szerződésben meghatározott
beszámolási határidő leteltét megelőző 15. napig. A kérelemnek tartalmaznia kell az indokokat is.
44. § A kedvezményezett köteles a költségvetési támogatás felhasználását könyveiben egyéb pénzeszközeitől elkülönítetten
nyilvántartani, továbbá a minisztérium felé elszámolt költségeket más finanszírozó felé nem számolhatja el.
45. § A beszámoló, vagy az azzal kapcsolatos hiánypótlás késedelmes benyújtása esetére a támogatási szerződésben
késedelmi kötbér köthető ki, mely legfeljebb a támogatási összeg 2%-a lehet. 60 napon túli késedelem esetén
a beszámoló be nem nyújtása szerződésszegésnek minősül. A kötbérfizetési kötelezettség részletes feltételeit a
támogatói okiratban, támogatási szerződésben kell rögzíteni.
17. Kifogás 46. § (1) Az Ávr. 90. § (1) bekezdése alapján benyújtható kifogást a miniszternek kell címezni, aki intézkedik a kifogásolt eljárás,
intézkedés kivizsgáltatásával kapcsolatban.
(2) Ha a kivizsgálás eredményeként a kifogásban jelzett esemény jogorvoslatot nyer, haladéktalanul intézkedni kell
annak megtételéről.
(3) Ha a kifogással érintett pályázatban már döntés született, és a teljes keretösszeg felhasználásra került, a kifogásolt
eljárás miatt az értékelésben részt nem vett vagy elutasított pályázat szakmai értékelését soron kívül el kell végezni,
és a Bizottság elé kell terjeszteni döntési javaslat megfogalmazása céljából.
(4) Ha a Bizottság javaslata az adott pályázat támogatására vonatkozik, a miniszteri döntésre való felterjesztés előtt a
javaslatot véleményezésre és a fedezet biztosíthatóságának megvizsgálása érdekében meg kell küldeni a KGF részére.
(5) A miniszter a Bizottság javaslata és a KGF véleménye alapján hozza meg döntését.
V. FEJEZET
EGYEDI DÖNTÉS ALAPJÁN TÁRSADALMI ÉS EGYÉB SZERVEZETEKNEK, ÉRDEKKÉPVISELETEKNEK
NYÚJTOTT TÁMOGATÁSOK
47. § (1) A minisztérium által megjelentetett vagy megjelenésre kerülő pályázati felhívásokhoz nem illeszkedő, írásban
benyújtott támogatási kérelmeket először a szakterület szerint illetékes szakfőosztály véleményezi szakmai
szempontból. Ezután a kérelmet a szakmai véleménnyel együtt a KGF-nek kell megküldeni, amely megvizsgálja a
fedezet rendelkezésre állását. A KGF a saját véleményével kiegészített ügyiratot visszaküldi a kérelmet fogadó
szervezeti egységnek.
(2) Ha az egyedi kérelem mind szakmailag, mind pénzügyileg támogatható, a jogszabályok szerint illetékes
kötelezettségvállaló döntését követően a szakmai kezelő előkészíti a támogatási szerződés tervezetét, alkalmazva a
pályázatokra vonatkozó jogszabályi előírásokat és eljárást.
48. § (1) Az egyedi döntés alapján megítélt támogatással kapcsolatos szerződéskötési és beszámoltatási, ellenőrzési eljárás a
pályázatok esetében leírtakkal azonos, az alábbi eltéréssel:
Az egyedi támogatási kérelemnek legalább a következőket kell tartalmaznia:
a) kérelmező neve, székhelye, adószáma, bírósági bejegyző okirat száma, bankszámla száma,
b) a kérelmező szakmai tevékenységének rövid bemutatása,
c) a támogatással elérni kívánt cél, feladat egyértelmű és kellően részletes meghatározása, a megvalósítás leírása
ütemezéssel együtt és felelős megnevezésével,
d) részletes költségvetés, amely tartalmazza a megvalósítani kívánt feladat, elérni kívánt cél teljesítéséhez
szükséges összköltséget, részletezve a saját forrás, egyéb forrás vagy támogatás, valamint az igényelt támogatás
összegét, továbbá az igényelt támogatás időbeli ütemezését,
e) a finanszírozás módját – figyelemmel az Ávr. 78. §-ában foglaltakra,
f ) utófinanszírozás esetén az igényelt előleg összegét, százalékos arányát,
g) nyilatkozatot arra vonatkozóan, hogy az igénylő jogosult-e a támogatás terhére elszámolandó számlák
ÁFA-tartalmának visszaigénylésére, vagy nem.
 (2) Az (1) bekezdés szerinti adatok a támogató kérése alapján további adatokkal és dokumentumokkal kiegészíthetőek a
támogatási igény teljes körű értékelése érdekében. 49. § Az egyedi támogatási igénnyel kapcsolatban a támogatási döntés meghozatalában a döntéshozónak mérlegelési
joga van, a támogatási igény benyújtása nem jelent kötelezettséget a támogatás odaítélésére a kérelemben szereplő
összegben és feltételekkel.
50. § A határon túli szervezetek, magánszemélyek és gazdasági társaságok számára nyújtandó támogatásokkal
kapcsolatosan a határon túli költségvetési támogatások sajátos szabályairól szóló 98/2012. (V. 15.) Korm. rendelet
rendelkezései az irányadóak.
VI. FEJEZET
AZ ELŐIRÁNYZATOK ÁTCSOPORTOSÍTÁSÁNAK SZABÁLYAI, KÖZPONTI KÖLTSÉGVETÉSI SZERV
TÁMOGATÁSA ELŐIRÁNYZAT-ÁTCSOPORTOSÍTÁSSAL
51. § (1) Az előirányzat-átcsoportosítást a KGF-nél kell kezdeményezni, amely a megkeresés alapján az Áht. és az Ávr. előírásai
szerint jár el.
(2) Fejezeten belüli előirányzat-átcsoportosítás az Áht. 33. § (4) bekezdésében meghatározott esetekben a
nemzetgazdasági miniszter engedélyével lehetséges.
(3) A fejezetek közötti előirányzat-átcsoportosításra az adott előirányzat felett rendelkezésre jogosult és a szakmai
felügyeletet ellátó személy jóváhagyott megállapodása – és amennyiben szükséges, a Kormány hozzájárulása –
alapján kerülhet sor.
(4) Az átcsoportosított előirányzatot a megvalósító intézmény fejezeti kezelésű előirányzatonként, feladatonként és
kiadási jogcímenként elkülönítetten köteles kezelni és azok igénybevételéről – a feladat elvégzését követően – az
átcsoportosításra vonatkozó intézkedésben foglaltak szerint, valamint az éves beszámoló keretében elszámolni.
(5) Az előirányzatok felhasználása során szükségessé váló előirányzat-módosítást a KGF vezetője – ha szükséges a
Kormány vagy az államháztartásért felelős miniszter engedélye, akkor annak birtokában – engedélyezi.
(6) Pályázaton elnyert támogatás esetén és uniós támogatás esetén más fejezethez tartozó címekhez, alcímekhez történő
előirányzat-átcsoportosítás alkalmával a minisztérium, a kedvezményezett költségvetési szerv és a fejezetet irányító
szerv közötti háromoldalú megállapodásnak kötelezően tartalmaznia kell:
a) a feladat konkrét meghatározását,
b) a feladat megoldására megállapított határidőt,
c) a támogatás utalásának feltételeit és határidejét,
d) a szakmai beszámoló és pénzügyi elszámolás, valamint az egyéb szakmai dokumentumok szakfőosztályhoz
való leadásának határidejét,
e) a nem megfelelő teljesítés esetére vonatkozó szankciót.
(7) A pénzügyi elszámolásnak illeszkednie kell a megállapodás mellékletét képező költség- és ütemtervhez.
 (8) Az átadott pénzeszköz felhasználásának ellenőrzése során a 25/2012. VM utasítás figyelembevételével kell eljárni és
e szerint kell az elszámolási dokumentációt is összeállíttatni.
 (9) A központi költségvetésről szóló törvényben jóváhagyott előirányzat-módosítási kötelezettség nélkül teljesülő
kiadási előirányzatok túllépésekor az eredeti előirányzatot meghaladó támogatási igényt, valamint az azt megalapozó
indokolást és számítást a KGF nyújtja be az államháztartásért felelős miniszter részére.
(10) A költségvetési év során megállapodással átcsoportosított, átvett új előirányzatok felhasználása, azok elszámolása
során a megállapodásban foglaltak szerint kell eljárni.
VII. FEJEZET
ÖSSZEFÉRHETETLENSÉG 52. § A döntés-előkészítési, illetve döntéshozói feladatokkal kapcsolatos összeférhetetlenség szabályozásában a
közpénztörvényben foglaltak az irányadóak.
53. § (1) A döntés-előkészítésben közreműködő, illetve a döntéshozó és a pályázatokat kezelő személyek, valamint a
bizottsági tagok és a bizottsági üléseken tanácskozási joggal résztvevők (szakmai értékelők) kötelesek írásbeli
összeférhetetlenségi és titoktartási nyilatkozatot tenni, amit a Bizottság alakuló ülésének emlékeztetőjéhez kell
csatolni.
(2) A pályáztatási, pályázatkezelési eljárással kapcsolatban érkező kifogás kivizsgálásában a kifogásolt cselekményben
vagy intézkedésben érintett munkatárs nem vehet részt.
54. § A kötelezettségvállaló és a pénzügyi ellenjegyző ugyanazon gazdasági esemény tekintetében azonos személy nem
lehet. Az érvényesítő ugyanazon gazdasági esemény tekintetében nem lehet azonos a kötelezettségvállalásra,
utalványozásra jogosult és a teljesítést igazoló személlyel.
VIII. FEJEZET
A 2013. ÉVI FEJEZETI KEZELÉSŰ ELŐIRÁNYZATOK KEZELÉSE, FELHASZNÁLÁSA
55. § (1) A 20/01/05/00 Regionális víziközmű-rendszerek állami kötelezettségei és a pályázati fejlesztéséhez szükséges önerő
előirányzatból a jogszabályok szerint a magyar államra mint tulajdonosra háruló kötelezettségek teljesítésének
pénzügyi fedezetére adható támogatás. A többségi állami tulajdonú, regionális rendszereken végrehajtott fejlesztések
önkormányzatokkal közös vagy önálló Új Széchenyi Terv (KEOP, ROP, ETE) pályázatként történő megvalósítása esetén
az állami rész fejlesztésére jutó arány önerőfizetési kötelezettsége finanszírozható.
(2) Az előirányzat felhasználása közvetlenül a fejezeti kezelésű előirányzatról történik előirányzat-átcsoportosítással.
A kedvezményezettek költségvetési intézmények. Az előirányzat felhasználására a Vízgazdálkodási Koordinációs
Főosztály tesz javaslatot keretfelosztás formájában, amelyet a vízügyért felelős helyettes államtitkár felülvizsgálatát
követően, a szakmai felügyeletet ellátó államtitkár egyetértésével a miniszter hagy jóvá.
56. § (1) A 20/01/09/00 Balatoni regionális víziközmű-hálózat fejlesztése előirányzatból a Balatoni Vízgazdálkodási Fejlesztési
Programra alapozott, 2005. évben átdolgozott Balaton térség regionális szennyvízelvezetése és -tisztítása fejlesztési
koncepcióban szereplő prognosztizált beruházások kerülnek támogatásra.
(2) Az előirányzat felhasználása közvetlenül a fejezeti kezelésű előirányzatról történik előirányzat-átcsoportosítással.
A kedvezményezettek költségvetési intézmények.
(3) Az előirányzat felhasználására a Vízgazdálkodási Koordinációs Főosztály tesz javaslatot keretfelosztás formájában,
amelyet a vízügyért felelős helyettes államtitkár felülvizsgálatát követően, a szakmai felügyeletet ellátó államtitkár
egyetértésével a miniszter hagy jóvá.
57. § (1) A 20/01/19/00 Ivóvízbázis-védelmi Program végrehajtása előirányzat felhasználását az 1996-ban megkezdett
vízbázisvédelmi célprogram végrehajtásáról szóló hazai jogszabályok és az EU Víz Keretirányelve határozzák meg.
(2) Az előirányzat felhasználása közvetlenül a fejezeti kezelésű előirányzatról történik előirányzat-átcsoportosítással.
A kedvezményezettek költségvetési intézmények.
(3) Az előirányzat felhasználására a Vízgazdálkodási Koordinációs Főosztály a Vízgyűjtő-gazdákodási és Vízvédelmi
Főosztállyal egyeztetve tesz javaslatot keretfelosztás formájában, amelyet a vízügyért felelős helyettes államtitkár
felülvizsgálatát követően, a szakmai felügyeletet ellátó államtitkár egyetértésével a miniszter hagy jóvá.
58. § (1) A 20/01/20/00 Ivóvíz-minőség javító program előirányzat segítségével döntően a vízellátás biztonságát növelő
fejlesztések, ivóvízminőség-javító beruházások valósulnak meg. Az előirányzat támogatja Almásfüzitő, Kocs,
Nagyigmánd területén az egészséges ivóvízellátás-hálózat, illetve a Nyírád-darvastói vízátvezetést megvalósító
távvezeték kiépítését.
(2) Az előirányzat felhasználása közvetlenül a fejezeti kezelésű előirányzatról történik. A kedvezményezettek költségvetési
intézmények.
(3) Az előirányzat felhasználására a Vízgazdálkodási Koordinációs Főosztály tesz javaslatot keretfelosztás formájában,
amelyet a vízügyért felelős helyettes államtitkár felülvizsgálatát követően, a szakmai felügyeletet ellátó államtitkár
egyetértésével a miniszter hagy jóvá.
59. § (1) A 20/02/06/00 Vörösiszap katasztrófa elhárítása előirányzat céljai – összhangban a Katasztrófa elhárítási
célelőirányzatok 2011. évi felhasználásáról szóló 16/2011. (V. 2.) BM rendelettel – a 2010. október 4-én a Magyar
Alumínium Zrt. területén lévő iszaptároló gátjának átszakadása következtében történt vörösiszap-kiömléssel
kapcsolatban a védekezésben, valamint a helyreállításban részt vevő központi költségvetési szervek, védekezéssel
összefüggő többletkiadásaira (különösen: személyi juttatások, munkaadókat terhelő járulékok, dologi kiadások,
a veszélyhelyzet felszámolásához szükséges eszközök beszerzése, valamint a károsodott eszközök visszapótlása)
támogatás biztosítása.
(2) Az előirányzat eredeti előirányzattal nem rendelkezik. Ezen előirányzatból kizárólag a korábbi években biztosított
támogatásokból visszafizetésre kerülő, az előirányzaton bevételként jelentkező összegek kerülnek visszautalásra a
Belügyminisztérium (a továbbiakban: BM) fejezet részére.
(3) A BM-től átvett támogatás felhasználásának és elszámolásának eljárási rendjét a minisztérium és BM közötti és a
minisztérium és a felügyelete alá tartozó központi költségvetési szervek közötti keretmegállapodás, valamint a
miniszter által kiadott eljárásrend tartalmazza.
60. § (1) A 20/02/07/00 Vízügyi feladatok támogatása előirányzatról kerülnek finanszírozásra a Halászati és Öntözési
Kutatóintézet (a továbbiakban: HAKI) által „A Nemzeti Aszálystratégia program” kiemelt feladathoz szorosan
kapcsolódó, az aszálykárok megelőzésének és csökkentésének lehetőségeivel kapcsolatban végzett kutatások
költségei.
(2) Az előirányzat eredeti előirányzattal nem rendelkezik, ezen előirányzatról kizárólag a 2012. évről áthúzódó
maradványok felhasználására kerül sor.
(3) A támogatások kifizetését a Vízgyűjtő-gazdálkodási és Vízvédelmi Főosztály – mint illetékes szakmai főosztály –
kezdeményezésére a KGF teljesíti.
(4) A HAKI kutatási feladatainak ellátásához szükséges forrás kifizetése közvetlen módon, előfinanszírozás formájában
történik.
61. § (1) A 20/02/08/00 Víz-, környezeti és természeti katasztrófa elhárítás előirányzatról az alábbi célokra történik forrás
átadás:
a) az állami költségvetési szervek, víz-, környezeti és természeti katasztrófa kárelhárítás esetén, a védelmi
készültség elrendelése alapján végzett védekezési, helyreállítási feladataival összefüggő többletkiadásaira,
külön kormánydöntés alapján preventív feladatok elvégzésére,
b) kártalanítás forrásainak biztosítására,
c) az a) és b) ponttal összefüggő, így különösen a személyi juttatásokkal, a munkaadókat terhelő járulékokkal, a
dologi kiadásokkal, a veszélyhelyzet felszámolásához szükséges eszközök beszerzésével, valamint a károsodott
eszközök visszapótlásával kapcsolatos egyéb tevékenységekre,
d) az előirányzat cél szerinti felhasználása során felmerülő egyéb járulékos költségekre.
 (2) Az előirányzat eredeti előirányzattal nem rendelkezik. A támogatások kifizetését a Vízgyűjtő-gazdálkodási és
Vízvédelmi Főosztály – mint szakmai kezelő – kezdeményezésére a KGF, illetve egyes esetekben lebonyolító szervként
az MVH teljesíti.
62. § (1) A 20/02/09/00 Természetvédelmi kártalanítás előirányzat a természetvédelmi érdekből eseti jelleggel elrendelt
hatósági korlátozásokból, a védett állat kártételéből adódó kártalanítási igényeket, az azokkal összefüggésben
felmerülő adminisztratív költségeket, továbbá a védettségi szint helyreállítása érdekében szükséges, a védett
természeti területek védettségi szintjének helyreállításáról szóló 1995. évi XCIII. törvényben és a földrendező és
a földkiadó bizottságokról szóló 1993. évi II. törvény 12/C. §-ában előírt területvásárlásokat, kisajátításokat és
kártalanítási igényeket finanszírozza. Az előirányzat kedvezményezettjei a környezetvédelmi, természetvédelmi és
vízügyi felügyelőségek és a nemzeti park igazgatóságok.
(2) Az előirányzat felhasználása előirányzat-átcsoportosítással valósul meg, a kedvezményezett költségvetési
intézménnyel kötött megállapodás alapján.
(3) Az előirányzat felhasználására a Természetmegőrzési Főosztály tesz javaslatot, amelyet a környezet- és
természetvédelemért felelős helyettes államtitkár felülvizsgálatát követően, a szakmai felügyeletet ellátó államtitkár
egyetértésével a miniszter hagy jóvá.
(4) A támogatás kifizetését a KGF végzi. 63. § (1) A 20/02/10/00 Természetvédelmi pályázatok támogatása előirányzat a nemzetközi nyertes pályázatok támogatását,
kiemelten az önrész, társfinanszírozás biztosítását, az árfolyamkockázatok kezelését, a pályázat lezárása utáni előírt
feladatok ellátását, a projektek önrészének, illetve a pótlólagosan felmerült költségek forrásának biztosítását szolgálja.
(2) Az előirányzat fő kedvezményezettjei elsősorban a természetvédelmi igazgatási szervek, emellett néhány pályázat
esetében más költségvetési szervek, megfelelő minősítésű természetvédő civil szervezetek, közalapítványok vagy
gazdasági társaságok is.
(3) Az előirányzat felhasználása a kedvezményezett költségvetési intézménynek történő előirányzat-átcsoportosítással,
valamint közvetlen módon, a támogatottal kötött támogatási szerződés alapján történő fejezeti kifizetéssel történik.
(4) Az előirányzat felhasználásra a Nemzeti Parki és Tájvédelmi Főosztály tesz javaslatot keretfelosztás formájában,
amelyet a környezet- és természetvédelemért felelős helyettes államtitkár felülvizsgálatát követően, a szakmai
felügyeletet ellátó államtitkár egyetértésével a miniszter hagy jóvá.
(5) Az előirányzat felhasználásáért felelős szervezeti egység rendelkezése alapján a támogatás kifizetését a KGF végzi.
64. § (1) A 20/02/11/00 Hulladékgazdálkodási feladatok támogatása előirányzat terhére kerül finanszírozásra az Országos
Hulladékgazdálkodási Ügynökség Nonprofit Kft. (a továbbiakban: OHÜ) szakmai feladatainak ellátásához szükséges
támogatás.
(2) Az előirányzat az OHÜ-vel kötött támogatási szerződés (a továbbiakban: Támogatási szerződés) 2. számú
mellékletében foglaltaknak megfelelően, havonkénti ütemezéssel kerül átadásra. A biztosított forrást az OHÜ
kizárólag a szerződésben meghatározott célok szerinti közhasznú tevékenység ellátására használhatja fel.
(3) Az OHÜ a forrást utólagos elszámolás melletti előfinanszírozással kapja meg úgy, hogy havonta a tárgyhónapot követő
hó 15-ig igazolást nyújt be, és azt a Környezeti Fejlesztéspolitikai Főosztály részére küldi meg, illetve negyedévente
részelszámolást köteles benyújtani. A kapott forrást 30 napon belül fel kell használnia, ellenkező esetben azt vissza kell
utalnia a minisztérium megfelelő számlájára. Ahhoz, hogy a visszautalt összeget felhasználásra ismét megkaphassa, a
Támogatási szerződés 2. számú mellékletének módosítására van szükség.
(4) Ha az OHÜ a beszámolási, elszámolási kötelezettségének határidőben nem, vagy nem megfelelően tesz eleget, akkor
e kötelezettségének maradéktalan teljesítéséig a támogatás további részleteinek folyósítása felfüggesztésre kerül.
(5) Az Ávr. 80. §-ában foglaltak alapján a Támogatási szerződés alapján nyújtott támogatás felhasználásáról az OHÜ az
éves számviteli beszámoló tartalmával egyezően legkésőbb 2014. május 31-ig köteles véglegesen elszámolni és a fel
nem használt, el nem számolt összeget visszautalni a minisztérium megfelelő számlájára.
65. § (1) A 20/02/13/00 Az Országos Hulladékgazdálkodási Ügynökség működési támogatása előirányzatból a
kedvezményezett köteles a részére adott támogatást a közhasznú célok elérése és közhasznú tevékenysége ellátása
érdekében a 2013. évi működési feladatok finanszírozására fordítani.
(2) Az előirányzat az OHÜ-vel kötött Támogatási szerződés 2. számú mellékletében foglaltaknak megfelelően, havi
ütemezéssel kerül átadásra. A biztosított forrást az OHÜ kizárólag a szerződésben meghatározott célok szerinti
közhasznú tevékenység ellátása érdekében felmerülő működési költségekre használhatja fel.
(3) Az OHÜ a forrást utólagos elszámolás melletti előfinanszírozással kapja meg úgy, hogy havonta, a tárgyhónapot követő
hó 15-ig igazolást nyújt be, és azt a Környezeti Fejlesztéspolitikai Főosztály részére küldi meg, illetve negyedévente
részelszámolást köteles benyújtani. A kapott forrást 30 napon belül fel kell használnia, ellenkező esetben azt vissza kell
utalnia a minisztérium megfelelő számlájára. Ahhoz, hogy a visszautalt összeget felhasználásra ismét megkaphassa, a
Támogatási szerződés 2. számú mellékletének módosítására van szükség.
(4) Ha a kedvezményezett a beszámolási, elszámolási kötelezettségének határidőben nem, vagy nem megfelelően tesz
eleget, e kötelezettségének maradéktalan teljesítéséig a támogatás további részleteinek folyósítása felfüggesztésre
kerül.
(5) A Támogatási szerződés alapján nyújtott támogatás felhasználásáról a kedvezményezett az éves számviteli beszámoló
tartalmával egyezően legkésőbb 2014. május 31-ig köteles véglegesen elszámolni és a fel nem használt, el nem
számolt összeget visszautalni a minisztérium megfelelő számlájára.
(6) A pénzeszköz átadáshoz kapcsolódó bevételeket és kiadásokat a kedvezményezett köteles elkülönítetten kezelni és
nyilvántartani.
66. § (1) A 20/02/14/00 Állami feladatok átvállalása a Nemzeti Környezetvédelmi Program megvalósításában előirányzat a
2009-től kezdődő időszakra vonatkozó, a környezet védelmének általános szabályairól szóló 1995. évi LIII. törvény
alapján készülő Nemzeti Környezetvédelmi Programban meghatározott feladatok ellátásában közreműködő,
környezet- vagy természetvédelmi céllal létrejött civil szervezetek szakmai feladatainak, programjainak,
tevékenységeinek támogatását biztosítja. Beruházási támogatás indokolt esetben nyújtható.
(2) Az előirányzat felhasználása közvetlen módon, a támogatottal kötött támogatási szerződés alapján fejezeti kifizetéssel
történik.
(3) Mind az utólagos elszámolás melletti előfinanszírozásra, mind a záró beszámolót követő utófinanszírozásra lehetőség
van az egyösszegű támogatás esetében, előleg indokolt esetben nyújtható.
(4) Az előirányzat éves felhasználására az előirányzat kezelője – a Parlamenti és Társadalmi Kapcsolatok Főosztálya – éves
keretfelosztást állít össze, amelyet a szakmai felügyeletet ellátó államtitkár felülvizsgálatát követően a miniszter hagy
jóvá. Az előirányzat felhasználása a jóváhagyott javaslat alapján, a Parlamenti és Társadalmi Kapcsolatok Főosztálya
részéről közzétett pályázati felhívások alapján vagy egyedi döntés alapján miniszteri jóváhagyással történhet.
(5) A pályázatok elbírálását a szakmai főosztályok képviselőiből és hagyományosan a Környezet- és Természetvédő
Szervezetek Országos Találkozója által delegált civil képviselőkből álló – a környezetvédelemért felelős államtitkár
által jóváhagyott – Bíráló Bizottság végzi. A pályázaton nyertes szakmai szervezetekkel és képviseletekkel a
minisztérium támogatási szerződést köt, amelynek elkészítése a szakmai főosztály feladata. A kifizetést a szakmai
kötelezettségvállaló a KGF-nél kezdeményezi. A teljesítések elszámoltatása a szakmai kezelő feladata. A kifizetést a
KGF végzi.
67. § (1) A 20/02/16/00 Az illegális hulladékelhelyezés felszámolásának feladatai előirányzat terhére lehetőség nyílik a
közhasznú, kiemelkedően közhasznú társadalmi szervezetek támogatására a közterületen elhagyott hulladékok
felszámolásában, a hulladékelhagyó magatartás visszaszorítására.
(2) Az előirányzat eredeti előirányzattal nem rendelkezik, ezen előirányzatról kizárólag a 2012. évről áthúzódó
maradványok felhasználására kerül sor, korábbi években megkötött támogatási szerződések alapján.
(3) Az előirányzat felhasználása közvetlenül a támogatott szervezet részére – támogatási szerződés keretében történő –
fejezeti kifizetéssel valósul meg.
(4) A teljesítések elszámoltatása a szakmai kezelő, a Környezeti Fejlesztéspolitikai Főosztály feladata. A támogatások
kifizetését a KGF végzi.
68. § A 20/02/17/00 Vízgazdálkodási pályázatok előkészítése előirányzat eredeti előirányzattal nem rendelkezik, ezen
előirányzatról kizárólag a 2012. évről áthúzódó kötelezettségvállalással nem terhelt maradványok pénzügyi
rendezésére kerül sor.
69. § (1) A 20/02/21/00 Kisméretű szállópor (PM10) koncentrációjának csökkentésével kapcsolatos kiadások előirányzatból
nyújtott támogatás célja a környezeti levegő minőségének fenntartása, illetve javítása, valamint az emberi egészséget
és a természeti környezetet veszélyeztető légszennyezettség kialakulásának megelőzése.
(2) Az előirányzat felhasználására a szakmai kezelő Környezetmegőrzési Főosztály tesz javaslatokat, illetve elkészíti a
tervezett keretfelosztást a miniszter részére, aki azt a felügyelő helyettes államtitkár, közigazgatási államtitkár, illetve
a KGF felülvizsgálatát követően engedélyezi.
(3) Az előirányzatból költségvetési szervek, kutatóintézetek, gazdasági társaságok és civil szervezetek részére adható
támogatás.
(4) Az előirányzat fejezeti kifizetéssel, illetve előirányzat-átcsoportosítással kerül átadásra a kedvezményezettek részére
támogatási szerződés vagy megállapodás alapján.
(5) A támogatási szerződésben vagy megállapodásban foglaltaknak megfelelően, a szakmai és pénzügyi elszámolást a
Környezetmegőrzési Főosztály kapja meg, majd a szakmai ellenőrzést követően továbbítja azt a KGF-nek.
70. § (1) A 20/02/22/00 Hulladéklerakási járulékból finanszírozott feladatok előirányzatra befolyt bevételek felhasználásának
céljai kormányrendeletben kerülnek szabályozásra.
(2) Az előirányzatra befolyt bevételből a feladatok végrehajtásában közreműködő költségvetési szerv, valamint gazdasági
társaság részesülhet.
(3) Az előirányzat felhasználása közvetlen módon, fejezeti kifizetéssel történik.
 (4) Az előirányzat szakmai kezelője a Környezeti Fejlesztéspolitikai Főosztály.
71. § (1) A 20/02/30/00 Környezetvédelemmel kapcsolatos fejlesztések támogatása előirányzat célja a környezetvédelmi célú,
elsősorban klímavédelmi, természetvédelmi, vízügyi, hulladékgazdálkodási és meteorológiai feladatok ellátásához
szükséges fejlesztések forrásának biztosítása.
(2) Az előirányzat eredeti előirányzattal nem rendelkezik, ezen előirányzatról kizárólag a 2012. évről áthúzódó
maradványok felhasználására kerül sor, korábbi években megkötött támogatási szerződések alapján.
(3) Az előirányzaton szereplő maradvány – a Visszaforgó Hitelalapokkal kapcsolatban az Európai Bizottság számára
fenntartott jogok Magyar Kormány részére történő átadásáról szóló 2175/2007. (X. 4.) Korm. határozat alapján – az
Európai Bizottságtól környezetvédelmi célokra kapott, a Budapest Bank Nyrt. által kezelt PHARE Visszaforgó Hitelalap
fel nem használt összege. A Hitelalap maradványából kerülnek finanszírozásra az előirányzat terhére 2010. évben
meghirdetésre került – a „Védett természeti területeken, valamint barlangokban és azok felszíni védőövezetén
elhagyott hulladék felszámolása”, a „Települési szilárd hulladéklerakók rekultivációs feladatainak előkészítése”,
valamint az „Illegális hulladéklerakók felszámolásának feladatai” című – pályázatok.
(4) Az előirányzat felhasználása közvetlen módon, a támogatottal kötött támogatási szerződés alapján fejezeti kifizetéssel
történik.
(5) A teljesítések elszámoltatása a szakmai kezelő Környezeti Fejlesztéspolitikai Főosztály feladata. A kifizetést a szakmai
kötelezettségvállaló a KGF-nél kezdeményezi. A kifizetést a KGF végzi.
72. § (1) A 20/02/35/00 Egyéb szervezetek feladatai előirányzat a 20/14/00/00 Fejezeti általános tartalék előirányzatról az
államháztartáson kívüli szervezetek, önkormányzatok, civil szervezetek, köztestületek, gazdasági társaságok részére
nyújtandó támogatások szabályszerű átadására szolgál.
(2) A fejezeti általános tartalékból adható támogatásról a miniszter egyedi döntést hoz.
 (3) Az előirányzat eredeti előirányzattal nem rendelkezik.
 (4) Az előirányzatról kizárólag közvetlen fejezeti kifizetésre kerül sor, amelyet a KGF teljesít.
73. § (1) A 20/2/39/00 Környezetvédelmi és vízügyi célelőirányzat a Magyar Köztársaság 2004. évi költségvetéséről és
az államháztartás három éves kereteiről szóló 2003. évi CXVI. törvény alapján a korábbi Környezetvédelmi Alap
Célfeladatok fejezeti kezelésű célelőirányzat és a Vízügyi Célelőirányzat utódjaként jött létre, és az ezekben az években
vállalt kötelezettségek finanszírozását biztosítja. A fentieken túl az előirányzat bevétele biztosítja a pályázatok
ellenőrzését végző Kincstár részére fizetendő megbízási díj forrását, a KAC pályázatokkal kapcsolatos irattározási
feladatok finanszírozását.
(2) Az előirányzat eredeti előirányzattal nem rendelkezik, ezen előirányzatról kizárólag a 2012. évről áthúzódó
maradványok valamint a tárgyévben keletkező bevételek felhasználására kerül sor.
(3) Az előirányzat felhasználása közvetlen módon fejezeti kifizetéssel történik.
 (4) Az előirányzat felhasználásáért a közigazgatási államtitkár a felelős, az előirányzat szakmai kezelője a KGF.
74. § (1) A 20/2/40/00 GEF-A Duna szennyezettségének csökkentése előirányzat a 2097/2006 (V. 9.) Korm. határozat értelmében
a Nemzetközi Újjáépítési és Fejlesztési Bank (Világbank) és a Magyar Köztársaság között létrejött Megállapodás
alapján a Duna tápanyag csökkentését célzó projekt végrehajtásának koordinációs és megvalósítási teendőinek
ellátását biztosította. A feladat finanszírozása 2012-ben lezárult.
(2) Az előirányzat eredeti előirányzattal nem rendelkezik, ezen előirányzatról kizárólag a 2012. évről áthúzódó
kötelezettségvállalással nem terhelt maradványok pénzügyi rendezésére kerül sor.
75. § (1) A 20/03/01/00 FAO intézmények finanszírozása előirányzatból a 203/2007. (VII. 31.) Korm. rendelettel kihirdetett, a
Magyar Köztársaság Kormánya és az Egyesült Nemzetek Élelmezési és Mezőgazdasági Szervezete (a továbbiakban:
FAO) között a FAO Európai és Közép-Ázsiai Regionális Hivatala, valamint a Közös Szolgáltató Központ felállításáról
szóló megállapodásban rögzített feladatok végrehajtása támogatható.
Az előirányzatról projektfinanszírozás keretében a kapacitásfejlesztést, az élelmezés- és élelmiszerbiztonságot, az
állategészségügyet, a halászatot és akvakultúrát, az erdőgazdálkodást, az organikus mezőgazdaságot, a fenntartható
vidékfejlesztést, a vízgazdálkodást, valamint a Millenniumi Fejlesztési Célok elérését szolgáló fejlesztések kerülnek
finanszírozásra.
(2) Az előirányzatról a források a FAO Letéti Alapja részére kerülnek átutalásra. A FAO a tárcának a projektek állapotáról
félévente szakmai és pénzügyi jelentés formájában ad tájékoztatást. Az egyes projektek lezárásáról a FAO záró szakmai
és pénzügyi jelentést készít, amely tárca általi elfogadása után tekinthető lezártnak.
(3) Az előirányzat felhasználásáért felelős szervezeti egység – az EU és FAO Ügyek Főosztálya – szakmai teljesítésigazolása
és kifizetésengedélyezése alapján a támogatás kifizetője a KGF.
(4) Az előirányzat eredeti támogatási előirányzattal nem rendelkezik.
 (5) Az előirányzatra befolyó bevétel kifizetése a VM Igazgatásán keresztül történik.
76. § (1) A 20/03/02/00 Agrárkutatás támogatása előirányzatból a miniszter vagy a Kormány más tagjainak irányítása vagy
felügyelete alá tartozó költségvetési szerv és a végrehajtásban közreműködő, kutatási feladatokat ellátó gazdálkodó
szervezet támogatható. A támogatott fejlesztési célok megvalósításához más jogszabályok és jogcímek alapján
igényelhető támogatás is felhasználható.
(2) Az előirányzat felhasználására vonatkozó keretfelosztást a Mezőgazdasági Főosztály készíti és terjeszti elő jóváhagyásra
a miniszter részére, a felügyeletét ellátó agrárgazdaságért felelős államtitkár és a KGF felülvizsgálata mellett.
(3) A támogatás célja:
a) az agrár-kutatóintézetekben folyó, a tárca számára prioritást jelentő innovatív kutatási feladatok támogatása,
a tárca felügyelete alatt működő kutatóintézetek kutató-fejlesztő tevékenységének technikai és működési
feltételeinek javítása,
b) a minisztérium felügyelete alatt működő kutatóintézetek európai uniós pályázatokban való részvételének,
illetve nemzetközi kutatási együttműködésekben való részvételük elősegítése,
c) az agrárkutatási tevékenységet érintő információk közzétételének (tudományos lapok, szakmai kiadványok és
elektronikus felületek) és tudományos rendezvények támogatása,
d) a felsőfokú oktatási intézmények által működtetett agrárkutatóhelyek működésének és fejlesztésének
támogatása,
e) fiatal kutatók ösztöndíj pályázatának támogatása,
f ) a hazai és nemzetközi agrár- és környezetügyi kutatási és kutatásszervezési feladatok támogatása.
(4) A támogatások pénzügyi teljesítését a Mezőgazdasági Főosztály szakmai teljesítésigazolása és kifizetésengedélyezése alapján a KGF pénzeszköz-átadással vagy a tárca felügyelete alá tartozó intézmények részére
előirányzat-átcsoportosítással, míg más tárcához tartozó intézmények esetében központi költségvetés fejezetek
közötti előirányzat-átcsoportosítással végzi megállapodás alapján.
77. § (1) A 20/03/03/00 Magán- és egyéb jogi személyek kártérítése előirányzat célja a minisztériummal szemben indított
peres és nemperes eljárásokban a jogerős bírósági döntésekkel, továbbá a minisztérium követeléseinek kezelésével
kapcsolatban felmerülő illetékek, költségek és díjak alapján jelentkező fizetési kötelezettségek finanszírozása. Az
előirányzat nyújthat fedezetet továbbá a minisztériummal szemben indított munkaügyi perekből keletkező fizetési
kötelezettségek teljesítésére.
(2) A fizetési kötelezettség keletkezéséről a Jogi Főosztály értesíti a KGF-et, a kifizetés engedélyezése adatlap kitöltésével
kezdeményezve a pénzügyi teljesítést.
(3) A minisztérium által nyertes perek perköltségeinek térítéseit az előirányzat bevételeként kell kezelni, amelyet
ugyanezen előirányzat tárgyévi kifizetéseire lehet felhasználni.
(4) A tárgyévi eredeti előirányzat felhasználását követően fellépő forráshiány esetén arról a fejezeti kezelésű előirányzatról
teljesíthető a bírósági ítéletben előírt fizetési kötelezettség, amely előirányzat kezelésével kapcsolatban keletkezett a
kötelezettség.
(5) Az előirányzat felhasználása a jogosult részére történő fejezeti kifizetéssel történik. A minisztériummal szemben indított
munkaügyi perekből keletkező fizetési kötelezettségek teljesítése fejezeten belüli előirányzat-átcsoportosítással
történik.
78. § (1) A 20/03/04/00 Határon átnyúló vidékfejlesztési feladatok támogatása előirányzat célja a Kárpát-medencei
vidékfejlesztési együttműködésekben részt vevő és a határon átnyúló vidékfejlesztési feladatok megvalósításában
közreműködő, a magyar gazdák érdekeit képviselő szervezetek munkájának, működésének, szakmai programjainak
közvetlen, egyedi támogatása.
(2) Az előirányzat felhasználására vonatkozó keretfelosztást a Parlamenti és Társadalmi Kapcsolatok Főosztálya készíti és
terjeszti elő jóváhagyásra a miniszter részére, a parlamenti államtitkár és a KGF felülvizsgálata mellett.
(3) Az előirányzat felhasználásáért felelős szervezeti egység – a Parlamenti és Társadalmi Kapcsolatok Főosztálya –
szakmai teljesítésigazolása és kifizetésengedélyezése alapján a támogatás kifizetője a KGF.
79. § (1) A 20/03/05/00 Tanyafejlesztési Program előirányzat célja a tanyai gazdálkodás megújításával és a tanyai életmód
hátrányainak csökkentésével kapcsolatos kötelezettségek finanszírozása a következő területeken:
a) tanyai termékek piacra jutásának elősegítése,
b) tanyai termékek piacra jutásának elősegítése fővárosi piacokon és tanyás térség megyei jogú városának
piacain,
c) a tanyás térségek külterületi földútjainak karbantartását, rendszeres felújítását biztosító vontatott munkagépek,
eszközök beszerzése,
d) a villany nélküli tanyák villamosenergia-ellátását biztosító önkormányzati fejlesztések,
e) a tanyagondnoki szolgálatok tevékenységének fejlesztése,
f ) megyei tanyafelmérések elvégzése,
g) tanyagazdaságok fejlesztése,
h) tanyagazdaságok indító támogatása,
i) villanynélküli tanyák lakóépületének alapvető villamosenergia-ellátását biztosító egyéni fejlesztések.
(2) Az előirányzat éves felhasználására a Stratégiai Főosztály keretfelosztási javaslatot állít össze a miniszter részére, a
parlamenti államtitkár jóváhagyásával, a Vidékfejlesztési Főosztály és a KGF közreműködésével.
(3) Az előirányzat felhasználását külön miniszteri rendelet, illetve a minisztérium-NAKVI-MVH között kötött
együttműködési megállapodás szabályozza.
(4) Az előirányzat szakmai kezelője – a Vidékfejlesztési Főosztállyal együttműködve – a Stratégiai Főosztály.
80. § (1) A 20/03/06/00 Hungarikum Bizottság feladatainak támogatása előirányzat célja a magyar nemzeti értékekről és a
hungarikumokról szóló törvényből következő, valamint a Hungarikum Bizottság Titkársága által ellátott operatív
működéshez szükséges alábbi feladatok:
a) a hungarikum tanúsító védjegyre grafikai pályázat kiírása és a védjegy lajstromozása,
b) a nemzeti értékek és hungarikumok nyilvántartása és a bemutatásukat szolgáló honlap elkészítése,
c) szakmai útmutatók készítése,
d) szakmai felkészítő képzések és tájékoztató konferenciasorozat szervezése,
e) hungarikum és nemzeti értékek marketing kampányának elkészítése,
f ) a hungarikumok és nemzeti értékek népszerűsítésének, megismertetésének, kutatásának, megőrzésének és
gondozásának támogatása.
 (2) Az előirányzat felhasználására vonatkozó keretfelosztást az Élelmiszer-feldolgozási Főosztály készíti és terjeszti elő
jóváhagyásra a miniszter részére, a szakterületért felelős államtitkár és a KGF felülvizsgálata mellett.
 (3) Az előirányzat felhasználásáért felelős szervezeti egység – az Élelmiszer-feldolgozási Főosztály – szakmai
teljesítésigazolása és kifizetésengedélyezése alapján a támogatás kifizetője a KGF.
81. § (1) A 20/03/08/00 Állami feladatok átvállalása az agrár- és vidékfejlesztési programok megvalósításában jogcímcsoport
előirányzatának célja a mezőgazdaságban tevékenykedő, a civil szervezetek működéséről és támogatásáról szóló
2011. évi CLXXV. törvényben meghatározott szervezetek, érdekképviseletek és szakmai szervezetek, közhasznú
jogállású civil szervezetek szakmai feladatainak támogatása. Beruházási célú támogatás az előirányzatból nyújtható.
(2) Az előirányzat éves felhasználására az előirányzat kezelője – a Parlamenti és Társadalmi Kapcsolatok Főosztálya –
keretfelosztási javaslatot állít össze a miniszter részére az illetékes helyettes államtitkárok, közigazgatási államtitkár és
a KGF felülvizsgálata mellett. Az előirányzat felhasználása a jóváhagyott javaslat alapján, a Parlamenti és Társadalmi
Kapcsolatok Főosztálya részéről közzétett pályázati felhívások, vagy megállapodások alapján, vagy egyedi esetekben
miniszteri elrendeléssel, jóváhagyással történhet.
(3) A pályázatok elbírálását a szakmai főosztályok képviselőiből álló – a szakmai felügyeletet ellátó államtitkár által
jóváhagyott – Bíráló Bizottság végzi. A pályázaton nyertes szakmai szervezetekkel és képviseletekkel a minisztérium
támogatási szerződést köt. A kifizetést a szakmai kötelezettségvállaló a KGF-nél kezdeményezi. A teljesítések
elszámoltatása a szakmai kezelő feladata.
82. § (1) A 20/03/10/00 Parlagfű elleni közérdekű védekezés végrehajtásának támogatása előirányzat felhasználásának a
célja a közérdekű védekezés és a Magyarország Parlagfű elleni Rövid és Középtávú Védekezési Akciótervéről szóló
1230/2012. (VII. 6.) Korm. határozatban foglalt célprogramok finanszírozása.
(2) A támogatásból pályázat és egyedi engedélyezés alapján részben a minisztérium intézményei, részben más tárcához
tartozó intézmények, önkormányzatok, valamint a feladatok végrehajtásában közreműködő egyéb gazdálkodó
szervezetek részesülhetnek. A közérdekű védekezések kivitelezésének közvetlen költségeit a NÉBIH, a Földmérési és
Távérzékelési Intézet, valamint a Közigazgatási és Igazságügyi Minisztérium alá tartozó kormányhivatalok (növény- és
talajvédelmi igazgatóságok, földhivatalok) kapják, amelynek felhasználásáról az arról rendelkező Megállapodás és
Felhasználási tervben rögzített határidők figyelembevételével elszámolnak az előirányzatot kezelő szakfőosztály felé.
(3) Az előirányzat közérdekű védekezési célú felhasználására, a kapcsolódó célprogramok finanszírozására és egyedi
támogatások engedélyezésére a szakmai kezelő, az Élelmiszerlánc-felügyeleti Főosztály tesz javaslatokat, illetve
elkészíti a tervezett keretfelosztást a miniszter részére, a felügyelő helyettes államtitkár, közigazgatási államtitkár,
illetve a KGF felülvizsgálatát követően.
(4) A támogatások pénzügyi folyósítását az Élelmiszerlánc-felügyeleti Főosztály kezdeményezésére a KGF teljesíti, a
tárca felügyelete alá tartozó intézmények részére előirányzat-átcsoportosítással, más tárcához tartozó intézmények
esetében fejezetek közötti előirányzat-átadással, illetve pénzeszköz-átadással.
83. § (1) A 20/03/13/00 Osztatlan földtulajdon kimérésének költségei előirányzatból nyújtott támogatás célja a részarány
földkiadási eljárás során keletkezett, az ingatlan-nyilvántartásba osztatlan közös tulajdonként bejegyzett tulajdoni
hányadok önálló ingatlanná alakításával összefüggésben a földrendező és földkiadó bizottságokról szóló törvény
és a részarány földkiadás során keletkezett osztatlan közös tulajdon megszüntetésének részletes szabályairól szóló
kormányrendelet alapján
a) a fővárosi és megyei kormányhivatalt a megosztási eljárással kapcsolatosan megillető költségtérítés
kifizetéséhez,
b) a földmérési feladatok és jogi szolgáltatói feladatok ellenértékének kifizetéséhez,
c) a földtulajdonos által a 2011. vagy 2012. évben megfizetett megosztási költségek visszafizetéséhez,
d) a megosztási eljárás földhivatali feladatainak egyszerűsítéséhez szükséges szakmai jellegű kiadásokhoz
nyújtott támogatás.
Az előirányzatból kerül finanszírozásra továbbá az osztatlan földtulajdonok megszüntetésével kapcsolatos szakmai,
illetve kommunikációs feladatok végrehajtása is.
(2) Az előirányzat felhasználására vonatkozó keretfelosztást a Földügyi és Térinformatikai Főosztály készíti és terjeszti elő
jóváhagyásra a miniszter részére a KGF felülvizsgálata mellett.
(3) A szakmai kezelő – a Földügyi és Térinformatikai Főosztály – szakmai teljesítésigazolása és kifizetésengedélyezése
alapján a támogatás kifizetője a KGF.
84. § (1) A 20/03/15/00 Intézményi feladatok támogatása előirányzatból a miniszter által felügyelt költségvetési szervek,
valamint a minisztérium Központi Igazgatása olyan többletfeladatai finanszírozhatóak, amelyek elvégzése
szükségszerű vagy jogszabály írja elő, de a költségvetési szervek elemi költségvetése a feladatok finanszírozására
nem biztosít (elegendő) fedezetet. Az előirányzat felhasználására vonatkozó egyedi javaslatot a KGF készíti és terjeszti
elő jóváhagyásra a miniszter részére. Az előirányzatból finanszírozhatóak továbbá az MVH akkreditációs feladatainak
tisztán hazai forrásból finanszírozandó költségei.
(2) Az előirányzat felhasználása közvetlen módon, a kedvezményezett költségvetési intézménnyel kötött megállapodás
alapján előirányzat-átadással, valamint a támogatottal kötött támogatási szerződés alapján történő fejezeti kifizetéssel
valósul meg.
(3) Az előirányzat-felhasználásért felelős szervezeti egység szakmai teljesítésigazolása és kifizetésengedélyezése alapján,
a közigazgatási államtitkár felülvizsgálatát követően a támogatás kifizetője a KGF.
(4) Az előirányzat eredeti előirányzattal nem rendelkezik, ezen előirányzatról kizárólag a 2012. évről áthúzódó
maradványok, valamint a tárgyévben keletkező bevételek felhasználására kerül sor.
85. § (1) A 20/03/16/00 Ágazati gazdasági és hivatásrendi kamarák állami feladatainak támogatása előirányzat célja:
– a Nemzeti Agrárgazdasági Kamara esetében: a Magyar Agrár-, Élelmiszergazdasági és Vidékfejlesztési Kamaráról
szóló 2012. évi CXXVI. törvényben, valamint a miniszter és a Nemzeti Agrárgazdasági Kamara között létrejött
együttműködési megállapodásban meghatározott feladatok ellátásának biztosítása;
– a Magyar Állatorvosi Kamara esetében: a Magyar Állatorvosi Kamaráról, valamint az állatorvosi szolgáltatói
tevékenység végzéséről szóló 2012. évi CXXVII. törvényben, valamint a miniszter és a Magyar Állatorvosi Kamara
között létrejött megállapodásban meghatározott feladatok finanszírozása;
– a Magyar Növényvédő Mérnöki és Növényorvosi Kamara esetében: a Magyar Növényvédő Mérnöki és Növényorvosi
Kamaráról szóló 2000. évi LXXXIV. törvényben foglalt feladatok finanszírozása.
(2) Az előirányzat éves felhasználására a Parlamenti és Társadalmi Kapcsolatok Főosztálya a Nemzeti Agrárgazdasági
Kamarával, a Magyar Állatorvosi Kamarával és a Magyar Növényvédő Mérnöki és Növényorvosi Kamarával
együttműködve tesz javaslatot és megállapodástervezetet állít össze, amit a miniszter hagy jóvá.
(3) Az együttműködési megállapodások alapján előleg fizethető. A 2013. évben, tekintettel a kis összegű támogatásokra,
az éves feladatok előfinanszírozására kerül sor.
(4) Az előirányzat felhasználása közvetlenül a támogatott szervezet részére – támogatási szerződés vagy megállapodás
keretében történő – fejezeti kifizetéssel valósul meg.
(5) A szakmai kezelő – a Parlamenti és Társadalmi Kapcsolatok Főosztálya – szakmai teljesítésigazolása és kifizetésengedélyezése alapján a támogatás kifizetője a KGF.
86. § (1) A 20/03/19/00 Állami génmegőrzési feladatok támogatása előirányzatából a növényi génmegőrzési és az
őshonos haszonállatok génerőforrásainak védelmével kapcsolatos tevékenységet folytató költségvetési szervek,
kutatóintézetek, felsőoktatási intézmények, gazdasági társaságok, alapítványok és természetes személyek részére
vissza nem térítendő költségvetési támogatás adható. A támogatott célok megvalósításához más jogszabályok és
jogcímek alapján igényelhető támogatás is felhasználható.
(2) Az előirányzat szakmai felelőse a Stratégiai Főosztály.
 (3) Az előirányzatból nyújtott támogatás pályázat, feladatterv, egyedi engedélyezés, megállapodás vagy szerződés
formájában valósulhat meg. A miniszter gondoskodik a pályázatok kiírásáról, a Stratégiai Főosztály intézkedik a
lebonyolításáról, a pályázatok elbírálásáról, a feladattervek meghatározásáról, a megállapodások, szerződések
előkészítéséről. Az előirányzatból államháztartáson kívüli szervezetek részére előleg fizethető.
(4) Az előirányzat éves felhasználására az előirányzat kezelője – a Stratégiai Főosztály – keretfelosztási javaslatot állít
össze a miniszter részére az illetékes helyettes államtitkárok, közigazgatási államtitkár és a KGF felülvizsgálata mellett.
(5) Mind az utólagos elszámolás melletti előfinanszírozásra, mind a záró beszámolót követő utófinanszírozásra lehetőség
van az egyösszegű támogatás esetében.
(6) A támogatások pénzügyi teljesítését a Stratégiai Főosztály kezdeményezésére a KGF pénzeszközátadással vagy a tárca
felügyelete alá tartozó intézmények részére előirányzat-átcsoportosítással, míg más tárcához tartozó intézmények
esetében központi költségvetési fejezetek közötti előirányzat-átadással végzi.
(7) Az előirányzat felhasználásáért felelős szervezeti egység szakmai teljesítésigazolása és kifizetésengedélyezése alapján
a támogatás kifizetője a KGF.
(8) Az előirányzatból nyújtott támogatás megvalósulásáról a támogatottak a pályázatban, feladattervben, egyedi
engedélyezésben, megállapodásban vagy szerződésben foglaltak szerinti időpontban a Stratégiai Főosztálynak
kötelesek elszámolni, amely azt a KGF egyetértésével fogadhatja el.
87. § (1) A 20/03/20/00 Hegyközségek Nemzeti Tanácsa előirányzatból a hegyközségekről szóló 2012. évi CCXIX. törvény
33–38. §-ában, valamint a szőlőtermesztésről és a borgazdálkodásról szóló 2004. évi XVIII. törvényben a hegyközségi
szervezetek részére meghatározott feladatok hatósági működési és informatikai fejlesztési feladataira adható
támogatás.
(2) Az előirányzat szakmai kezelője az Agrárpiaci Főosztály.
 (3) Az előirányzat éves felhasználására az előirányzat szakmai kezelője a HNT-vel együttműködve felhasználási tervet
készít és együttműködési megállapodástervezetet állít össze, amelynek szakmai koordinációját az Agrárpiaci
Főosztály végzi el.
(4) A HNT-vel kötött együttműködési megállapodás alapján a támogatás átadására ütemezetten kerül sor, az első ütem
átadása esetében beszámolást követő utófinanszírozás, a további részletek átadása esetében utólagos elszámolás
melletti előfinanszírozás formájában.
(5) A támogatás teljes összegének felhasználásáról a HNT éves beszámolót és elszámolást készít a tárgyévet követő év
január 31-ig, amelyet az Agrárpiaci Főosztály részére küld meg.
(6) A szakmai kezelő szakmai teljesítésigazolása és kifizetésengedélyezése alapján a támogatás kifizetője a KGF.
88. § (1) A 20/03/22/00 Bormarketing és minőség-ellenőrzés előirányzat bevétele a 2011. november 30-a után forgalomba
hozott borok után tévesen megfizetett forgalombahozatali járulék befizetésekből származik, amely összegből kerül
sor a visszaigényelt befizetések megtérítésére. A visszafizetések után fennmaradó előirányzat a szőlőültetvények
országos térinformatikai nyilvántartásának (VINGISZ) fejlesztése, illetve az Integrált Szőlészeti és Borászati Információs
Rendszer (ISZBIR) fejlesztése céljából kerül felhasználásra.
(2) Az előirányzat felhasználása a forgalombahozatali járulék esetében közvetlen módon, fejezeti kifizetéssel, egyéb
esetben a végső kifizetést teljesítő költségvetési szerv részére történő átutalással történik.
(3) Az előirányzat végső felhasználása az egyes agrártárgyú törvények módosításáról szóló 2013. évi XXXV. számú törvény
alapján a VM-NÉBIH megállapodásban foglaltaknak megfelelően valósul meg.
(4) A szakmai kezelő Agrárpiaci Főosztály a teljesítésigazolás és kifizetés engedélyezése adatlap kitöltésével kezdeményezi
a pénzátadást, amelyet az intézményt felügyelő főosztály vezetője mint kötelezettségvállaló ír alá, a támogatás
kifizetője a KGF.
89. § (1) A 20/03/25/00 Nemzetközi szervezetek tagsági díjai előirányzat felhasználásának célja a minisztérium és a miniszter
irányítása alá tartozó költségvetési szervek nemzetközi szervezetekben és egyezményekben való részvételével
összefüggő tagsági díjainak és hozzájárulásainak finanszírozása.
(2) Az előirányzat felhasználására vonatkozó keretfelosztást az előirányzat szakmai felelőse, a Nemzetközi Kapcsolatok
Főosztálya készíti el és terjeszti elő jóváhagyásra a miniszter részére az illetékes helyettes államtitkár, az illetékes
államtitkár és a KGF felülvizsgálata mellett.
(3) Az előirányzat felhasználása közvetlenül a fejezeti kezelésű előirányzatról történik. A fizetési kötelezettség
esedékességéről és jogcíméről a Nemzetközi Kapcsolatok Főosztálya értesíti a KGF-et, a kifizetés engedélyezése
adatlap kitöltésével kezdeményezve a pénzügyi teljesítést. A KGF a parlamenti, társadalmi és nemzetközi
kapcsolatokért felelős helyettes államtitkár, valamint a parlamenti, társadalmi és nemzetközi kapcsolatokért felelős
államtitkár felülvizsgálatát követően beadja az átutalások teljesítéséhez szükséges devizaátutalási megbízásokat a
Kincstár részére. Az átutalásokat a Kincstár megbízásából a Magyar Nemzeti Bank (a továbbiakban: MNB) teljesíti.
(4) Az előzetes kötelezettségvállalások tekintetében a tárgyévi keretfelosztásnál megállapított árfolyam szerint
szükséges a kötelezettségvállalás rögzítése. Amennyiben a tárgyévben nem kerül sor a kötelezettségvállalás pénzügyi
rendezésére, abban az esetben a kötelezettségvállalás összegét a tárgyév december 31-i MNB középárfolyam szerint
szükséges meghatározni.
90. § (1) A 20/03/28/00 Géntechnológiával módosított szervezettel szennyezett szaporítóanyag felhasználása miatt kárt
szenvedett termelők kártalanítása előirányzatból nyújtott támogatás felhasználását a géntechnológiával módosított
szervezettel szennyezett szaporítóanyag felhasználása miatt kárt szenvedett termelők kártalanítása előirányzat
felhasználásáról szóló 96/2012. (IX. 4.) VM rendelet (a továbbiakban: 96/2012. VM rendelet) szabályozza. Az előirányzat
eredeti előirányzattal nem rendelkezik. Az előirányzat:
a) a géntechnológiával módosított szervezettel szennyezett és megsemmisített szaporítóanyag igazolt
ellenértékének a megsemmisítésre kötelezett részére,
b) a géntechnológiával módosított szervezettel szennyezett szaporítóanyag köztermesztésbe bocsátásával
érintett növényi kultúra, valamint a NÉBIH által meghatározott pufferzónán belül található ivarilag kompatibilis
növényfajt tartalmazó növényi kultúra megsemmisítése miatt a károsult termelő hozamkárértéknek
(360 000 Ft/ha) a megsemmisítésre kötelezett részére,
c) az a) és b) pont szerinti megsemmisítés igazolt költségeinek a megsemmisítésre kötelezett részére,
d) a b) pont szerinti megsemmisítés során harmadik személynek okozott kárnak a megsemmisítésre kötelezett
részére,
kárfedező juttatás formájában történő megtérítésére használható fel.
(2) Az előirányzat az (1) bekezdésben foglaltakon túl a Nemzeti Agrárgazdasági Kamaránál az engedményezési
szerződések megkötésével és a kárfedező juttatás kifizetésével, valamint a káresemény kapcsán felmerült kártérítési
igény érvényesítésével kapcsolatban felmerült költségeknek a Nemzeti Agrárgazdasági Kamara részére történő
megtérítésére használható fel. A felmerült költségek fedezetére átadott támogatásból származó visszafizetés az
előirányzat bevételét képezi.
(3) A (2) bekezdés szerinti feladatok ellátására a miniszter támogatási megállapodást köt a Nemzeti Agrárgazdasági
Kamarával.
(4) Az előirányzat bevételeit képezik a 96/2012. VM rendelet 7. § (5) bekezdése alapján történő befizetések, amelyek a
Nemzeti Agrárgazdasági Kamarával kötött megállapodásban foglaltaknak megfelelően folynak be.
91. § (1) A 20/04/06/00 Méhészeti Nemzeti Program előirányzata a méhészeti termékek termelésének és forgalmazásának
általános feltételeit javító intézkedésekről szóló, 2004. április 26-i 797/2004/EK tanácsi rendelet végrehajtásának
részletes szabályairól szóló 2004. április 29-i 917/2004/EK bizottsági rendeletnek megfelelően a 2010–2013.
időszakban a méhészeti ágazat uniós versenyképességének megtartását, fejlesztését, az ökológiai egyensúly
fenntartását szolgálja.
(2) Az előirányzat szakmai kezelője a Mezőgazdasági Főosztály.
 (3) A méz termelésének és értékesítésének javítására irányuló intézkedések 6 főprogram keretében valósulnak meg.
A támogatás felhasználásáról a Magyar Méhészeti Nemzeti Program alapján a 2010–2013 közötti végrehajtási
időszakokban a központi költségvetés, valamint az Európai Mezőgazdasági Garancia Alap társfinanszírozásában
megvalósuló támogatások igénybevételének szabályairól szóló 47/2010. (XII. 31.) VM rendelet intézkedik.
(4) Az előirányzat pénzügyi, számviteli lebonyolítása során az Európai Mezőgazdasági Vidékfejlesztési Alapból, az Európai
Halászati Alapból, valamint az Európai Mezőgazdasági Garancia Alapból támogatott programok és intézkedések
pénzügyi, számviteli és ellenőrzési rendszerek kialakításáról, lebonyolításának rendjéről szóló 82/2007. (IV. 25.) Korm.
rendelet (a továbbiakban: 82/2007. Korm. rendelet), valamint a minisztérium-MVH-Kincstár közötti együttműködési
megállapodás szerint kell eljárni.
(5) A támogatás kifizetője az MVH. 92. § (1) A 20/04/07/00 Igyál tejet program előirányzat az Európai Unión belül is támogatott tevékenység megvalósulását
szolgálja. Az oktatási intézmények tanulóinak tejjel és egyes tejtermékekkel való ellátására irányuló közösségi
támogatás tekintetében az 1234/2007/EK tanácsi rendelet alkalmazásával kapcsolatos részletes szabályok
megállapításáról szóló, 2008. július 10-i 657/2008/EK bizottsági rendeletnek megfelelően a támogatás mértéke az
általános iskolai nevelés-oktatás keretében tanulók esetében a köznevelési intézmény székhelye szerint 20%, 50%,
100%, továbbá az óvodai nevelésben részt vevő gyermekek esetében egységesen 50% lehet.
(2) Az előirányzat szakmai kezelője az Agrárpiaci Főosztály.
 (3) A támogatásról a 2013. évi óvoda-, iskolatej program szabályozásáról szóló 141/2012. (XII. 27.) VM rendelet intézkedik.
 (4) Az előirányzat pénzügyi, számviteli lebonyolítását a 82/2007. Korm. rendelet és a minisztérium-MVH-Kincstár közötti
együttműködési megállapodás szabályozza.
 (5) A támogatás kifizetője az MVH. Kivételt képez ez alól az előirányzat terhére nemzeti forrásból, pályázatos rendszerben
nyújtott, a program népszerűsítéséhez kapcsolódó intézkedés lebonyolítása, amely esetben az intézkedés
lebonyolítását végző civil szervezet részére közvetlenül, fejezeti kifizetéssel kerül a forrás átadásra.
93. § (1) A 20/04/08/00 Egyes speciális szövetkezések (TÉSZ) támogatása előirányzat a mezőgazdasági piacok közös
szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló,
2007. október 22-i 1234/2007/EK tanácsi rendelet szerinti, az 1234/2007/EK tanácsi rendeletnek a gyümölcs- és
zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a
megállapításáról szóló 543/2011/EU bizottsági rendelet alapján a zöldség-gyümölcs termelői csoportok és termelői
szervezetek működésének megerősítését, fejlesztését, a válságok megelőzését és kezelését segíti elő.
(2) Az előirányzat szakmai kezelője az Agrárpiaci Főosztály.
 (3) A támogatások nemzeti támogatási előirányzatának aránya:
a) a zöldség-gyümölcs termelői csoportok működési támogatása esetén 25%,
b) a zöldség-gyümölcs termelői csoportok beruházási támogatása esetén 10–52,5%,
c) a termelői szervezetek működési alapjának kiegészítő támogatása esetén 40–100%.
(4) Az előirányzat felhasználásáról a zöldség-gyümölcs termelői csoportok támogatásáról szóló 24/2010. (III. 19.) FVM
rendelet, a zöldség-gyümölcs termelői csoportokról és termelői szervezetekről szóló 150/2012 (XII. 28.) VM rendelet
és a zöldség-gyümölcs termelői szervezetek kiegészítő nemzeti támogatásáról szóló 105/2011. (XI. 10.) VM rendelet
intézkedik.
(5) Az előirányzat pénzügyi, számviteli lebonyolítását a 82/2007 (IV. 25.) Korm. rendelet és a minisztérium-MVH-Kincstár
közötti együttműködési megállapodás szabályozza. Kivételt képez ezen szabályozás alól az „Informatikai rendszer
létrehozása adatok összegyűjtése kezelése és rögzítése érdekében”, továbbá a „Környezetvédelmi intézkedés
feltételeit megalapozó tanulmányok elkészítése” feladatokkal összefüggő vállalkozási szerződésekből származó
kötelezettségek teljesítése, amely esetekben az előirányzat felhasználása közvetlen módon a vállalkozó részére
történő fejezeti kifizetéssel történik.
(6) A támogatás kifizetője – az (5) bekezdésben szereplő vállalkozási szerződésből származó kötelezettségek teljesítése
kivételével – az MVH.
94. § (1) A 20/04/09/00 Egyes állatbetegségek megelőzésének és felszámolásának támogatása előirányzat az uniós
jogszabályokban meghatározott állatbetegségek felszámolását, ellenőrzését és megfigyelését segíti elő. Az
állat-egészségügyi kiadásokról szóló, 2009. május 25-i 2009/470/EK tanácsi határozat, továbbá a 2013. évi keret
meghatározásáról szóló 2012/761/EU bizottsági határozat értelmében az Európai Közösség jóváhagyott éves
programok alapján társfinanszírozást nyújt a tagállamoknak az állatbetegségekkel és a zoonózisokkal összefüggő
felszámolási, védekezési és figyelemmel kísérési tevékenységükhöz. A 2012. évi kérelmek kezelése tekintetében
2011/807/EU bizottsági határozat az irányadó.
(2) A támogatásról az egyes állatbetegségek és zoonózisok felszámolására, az ellenük való védekezésre és figyelemmel
kísérésükre irányuló nemzeti programok 2013. évi finanszírozásának szabályairól szóló 26/2013. (IV. 18.) VM rendelet
intézkedik.
(3) Az előirányzatból kerül finanszírozásra a mézelőméh-kolóniák fogyásáról szóló önkéntes felügyeleti tanulmányi
programokkal kapcsolatos pénzügyi hozzájárulás, amelyet a mézelőméh-kolóniák fogyásáról szóló, egyes tagállami
önkéntes felügyeleti tanulmányokat támogató uniós pénzügyi hozzájárulásról szóló 2012/362/EU bizottsági
végrehajtási határozat, valamint a méhcsaládok pusztulásával kapcsolatos közösségi programokra igénybe vehető
pénzügyi hozzájárulás felhasználásának szabályairól szóló 10/2013. (II. 28.) VM rendelet szabályoz.
(4) Az előirányzat szakmai kezelője az Élelmiszerlánc-felügyeleti Főosztály.
 (5) Az előirányzat pénzügyi, számviteli lebonyolítását a 82/2007. Korm. rendelet és a minisztérium-MVH-Kincstár közötti
együttműködési megállapodás szabályozza.
 (6) A támogatás kifizetője az MVH.
95. § (1) A 20/04/10/00 Uniós programok ÁFA-fedezete előirányzat az Európai Bizottság Élelmiszersegély-programja keretében
Magyarország számára meghatározott előirányzat felhasználásának, valamint az ÚMVP és a Halászati Operatív
Program Technikai Segítségnyújtás, illetve a Halászati Operatív Program III. tengelyének előirányzataihoz kapcsolódó
általános forgalmi adó (a továbbiakban: ÁFA) megfizetésének a fedezetét biztosítja tekintettel arra, hogy az Európai
Unió az ÁFA-költségeket nem téríti meg.
(2) Az előirányzat szakmai felelőse az élelmiszersegély ÁFA vonatkozásában az AKF, az élelmiszersegély-programban részt
vevő segélyszervezetek számára nyújtott visszatérítendő állami támogatás vonatkozásában az Agrárpiaci Főosztály,
az ÚMVP Technikai Segítségnyújtás ÁFA vonatkozásában a Pénzügyi, Felügyeleti és Akkreditációs Főosztály, a HOP
III. tengely és HOP Technikai Segítségnyújtás ÁFA vonatkozásában az Erdészeti, Halászati és Vadászati Főosztály.
(3) Az előirányzatból kerül finanszírozásra a 2013. évi EU Élelmiszersegély-programnak a magyar intervenciós készletből
származó gabona külföldi tagállamok kifizető ügynökségei részére történő átadását érintő és a Magyarország által
élelmiszer-segélyezés céljára felhasználható intervenciós készletet érintő ÁFA összege, valamint a 419/2012/EU
bizottsági végrehajtási rendelet által lehetővé tett visszatérítendő állami támogatás az élelmiszersegély programban
résztvevő segélyszervezetek számára.
(4) Az előirányzatból kerül továbbá finanszírozásra fejezeti kifizetéssel az MVH részéről meghozott végzés alapján a NAKVI
téves jogszabály értelmezéséből eredő, 2008. január 1-től 2012. december 31-ig felhalmozott fizetési kötelezettsége
– beleértve a tőkét és a büntetőkamatot –, amely összeg az MVH EMVA beszedési lebonyolítási számlára kerül
átutalásra.
(5) Az előirányzat éves keretfelosztási tervét a KGF a Pénzügyi, Felügyeleti és Akkreditációs Főosztállyal az MVH
bevonásával, az Erdészeti, Halászati és Vadászati Főosztállyal, valamint az AKF-fel közösen készíti el a miniszter részére.
(6) Az előirányzat felhasználása a kedvezményezettek felé történő fejezeti kifizetéssel valósul meg. Az előirányzat
felhasználásáért felelős szervezeti egységek szakmai teljesítésigazolása és kifizetésengedélyezése alapján a KGF
intézkedik az ÁFA kifizetéséről.
96. § (1) A 20/04/11/00 Iskolagyümölcs-program előirányzata az EMGA belpiaci intézkedése a gyermekek gyümölcs- és
zöldségfogyasztásának ösztönzése érdekében, amelynek szabályait a mezőgazdasági piacok közös szervezésének
létrehozásáról, valamint egyes mezőgazdasági termékekre vonatkozó egyedi rendelkezésekről szóló 2007. október
22-i 1234/2007/EK tanácsi rendelet, valamint az oktatási intézményekben tanuló gyermekeknek az iskolagyümölcsprogram keretében gyümölcs-, zöldség-, feldolgozottgyümölcs- és feldolgozottzöldség-, valamint banántermékekkel
való ellátásához nyújtott közösségi támogatás tekintetében az 1234/2007/EK tanácsi rendelet alkalmazásával
kapcsolatos részletes szabályok megállapításáról szóló 2009. április 7-i 288/2009/EK bizottsági rendelet foglalja össze.
(2) Az előirányzat szakmai kezelője az Agrárpiaci Főosztály.
 (3) A támogatások nemzeti támogatási előirányzatának aránya legalább 31%. A támogatásról az Iskolagyümölcs-program
végrehajtásáról szóló 50/2012. (V. 25.) VM rendelet rendelkezik.
 (4) Az előirányzat pénzügyi, számviteli lebonyolítását a 82/2007. Korm. rendelet és a minisztérium-MVH-Kincstár közötti
együttműködési megállapodás szabályozza. (5) A támogatás kifizetője az MVH.
 (6) A kommunikációs feladatokkal, illetve az iskolagyümölcs-program értékelésével összefüggő vállalkozási szerződésből
származó kötelezettségek teljesítése esetében az előirányzat átadásra kerül a VM Igazgatás részére, ahonnan a
felhasználás a vállalkozó részére történő fejezeti kifizetéssel történik.
97. § (1) A 20/04/12/00 Nemzeti Diverzifikációs Program előirányzat felhasználását a Nemzeti Diverzifikációs Program
keretében megvalósuló támogatások igénybevételének általános szabályairól szóló 144/2009. (XI. 6.) FVM rendelet
szabályozza.
(2) Az előirányzat szakmai kezelői az Agrárfejlesztési Főosztály és a Vidékfejlesztési Főosztály.
 (3) Az előirányzat pénzügyi, számviteli lebonyolítását a 82/2007. Korm. rendelet és a minisztérium-MVH-Kincstár közötti
együttműködési megállapodás szabályozza.
 (4) Az előirányzat megállapodás keretében, pénzeszköz átadás formájában átadásra kerül a kártérítési keresetet
megnyerő ügyfél felé történő végső kifizetést teljesítő lebonyolító szerv részére.
98. § (1) A 20/05/03/00 Állattenyésztési feladatok előirányzat alapvető célja a hazai tenyésztésszervezési feladatok ellátása, a
tenyésztői, genetikai fejlesztő munka elősegítése.
(2) Az előirányzat szakmai kezelője a Mezőgazdasági Főosztály.
 (3) Az EU-s elveknek megfelelő, notifikált, a tenyésztésszervezési feladatok támogatása igénybevételének
részletes feltételeiről szóló 27/2009. (III. 18.) FVM rendelet alapján igényelhető támogatások célja a bel- és
külpiaci versenyképesség megőrzése, a tenyészállat-állomány genetikai minőségének fenntartása és javítása, a
tenyésztésszervezési feladatok ellátásának elősegítése a törzskönyvezés, a teljesítményvizsgálat és tenyészérték
megállapításán belül az egyes támogatott célterületekhez kapcsolódó támogatható szolgáltatásokon keresztül.
(4) A Mezőgazdasági Főosztály szakmai teljesítésigazolása és kifizetésengedélyezése alapján a KGF – a közigazgatási
államtitkár felülvizsgálatát követően – átutalja az MVH részére a szükséges forrást. Az elszámolásra átadott
pénzeszközök felhasználásáról az analitikus nyilvántartó kifizetőhely havonta a tárgyhónapot követő hónap 8-ig
könyvelési feladást készít.
(5) A támogatási keretösszeg felhasználása a NÉBIH által igazolt jogosultság alapján az MVH határozatával és kifizetésével
történik.
99. § (1) A 20/05/04/00 A sertéságazat helyzetét javító stratégiai intézkedések támogatása előirányzatból nyújtott támogatás
előirányzat célja a tenyésztési, termelési integrációs programok, továbbá kutatás-fejlesztési programok kiemelt
támogatása, figyelemmel a hazai genetikai állományra, különös tekintettel a mangalicára és a magyar sertésfajtákra
(magyar nagy-fehér hússertés, magyar lapály sertés). Az előirányzat célja továbbá a termékfejlesztés, a termékek
eredetigazolása, minőségbiztosítása és piacra juttatása, a tenyésztés és a feldolgozóipar technikai fejlesztése.
Beruházási célú támogatás az előirányzatból nyújtható. Az előirányzatból kerülnek finanszírozásra az intézkedések
végrehajtásában közreműködő költségvetési szervek, szakmai és gazdálkodó szervezetek.
(2) Az előirányzat felhasználására vonatkozó keretfelosztást a Mezőgazdasági Főosztály készíti és terjeszti elő jóváhagyásra
a miniszter részére, a KGF felülvizsgálata mellett.
(3) Az előirányzat szakmai kezelői – a Mezőgazdasági Főosztály, az Agrárpiaci Főosztály, valamint az Agrárközgazdasági
Főosztály – szakmai teljesítésigazolása és kifizetésengedélyezése alapján a támogatás kifizetője a KGF.
100. § (1) A 20/05/05/00 Vadgazdálkodás támogatása előirányzat céljai:
a) az Országos Vadgazdálkodási adattár működtetése,
b) fogoly repatriációs program mintaterületeinek támogatása,
c) vadászható állatfajok monitoring programjainak beindítása, fajvédelmi terveinek kidolgozása.
(2) Az előirányzat felhasználására vonatkozó keretfelosztást az Erdészeti, Halászati és Vadászati Főosztály készíti és
terjeszti elő jóváhagyásra a miniszter részére, a KGF felülvizsgálata mellett.
(3) Az előirányzat szakmai kezelője – az Erdészeti, Halászati és Vadászati Főosztály – szakmai teljesítésigazolása és kifizetésengedélyezése alapján a támogatás kifizetője a KGF.
101. § (1) A 20/05/06/03 Erdőfelújítás jogcím biztosítja a magántulajdonú erdők felújítási, fenntartási költségeinek támogatását,
így az erdőgazdálkodók 2007. évi gazdálkodásának csekély összegű (de minimis) támogatásáról szóló 89/2007.
(VIII. 17.) FVM rendelet és az erdők felújításának csekély összegű (de minimis) támogatásáról szóló 102/2008. (VIII. 8.)
FVM rendelet szerint esedékes jogszerű támogatási igények rendezését. Az előirányzat forrást biztosít a szükséges
adminisztrációs tevékenység, kutatási témák, döntés-előkészítő feladatok végrehajtásának támogatásához is.
(2) Az előirányzat szakmai kezelője az Erdészeti, Halászati és Vadászati Főosztály.
 (3) Az előirányzat pénzügyi, számviteli lebonyolítását a 82/2007. Korm. rendelet és a minisztérium-MVH-Kincstár közötti
együttműködési megállapodás szabályozza.
 (4) A támogatás kifizetője az MVH.
102. § (1) A 20/05/06/04 Erdőtelepítés, erdőszerkezet-átalakítás, fásítás jogcím a 2004. május 1-jét megelőző évek jogszabályai
alapján megítélt erdőtelepítések folyamatban lévő munkáinak támogatására szolgál a 2004. évi nemzeti hatáskörben
nyújtott agrár- és vidékfejlesztési támogatások igénybevételének feltételeiről szóló 25/2004. (III. 3.) FVM rendelet
hatályon kívül helyezéséről és az ezzel összefüggő átmeneti rendelkezések megállapításáról szóló 122/2007. (X. 19.)
FVM rendelet alapján. Az előirányzat forrást biztosít a szükséges adminisztrációs tevékenység, kutatási témák,
döntés-előkészítő feladatok végrehajtásának támogatásához is.
(2) Az előirányzat szakmai kezelője az Erdészeti, Halászati és Vadászati Főosztály.
 (3) Az előirányzat pénzügyi, számviteli lebonyolítását a 82/2007. Korm. rendelet és a minisztérium-MVH-Kincstár közötti
együttműködési megállapodás szabályozza.
 (4) A támogatás kifizetője az MVH.
103. § (1) A 20/05/06/05 Fenntartható erdőgazdálkodás támogatása előirányzat címzettjei az erdőgazdálkodói nyilvántartásban
és az erdészeti szakszemélyzeti névjegyzékben szereplő személyek, a feladatok végrehajtását végző külső személyek,
részben minisztériumi intézmények, részben más tárcához tartozó intézmények. A jogcím támogatási céljai:
a) a többségében nem állami tulajdonú erdőterületeken folytatott erdőgazdálkodás szakmai színvonalának
emelése, az erdészeti szakirányítási tevékenység igénybevételének biztosítása,
b) az erdei közjóléti létesítmények berendezéseinek fenntartása és karbantartása,
c) az erdészeti erdei iskolákban folytatott oktató, nevelő, erdőpedagógiai tevékenység,
d) az egyes biotikus erdészeti károsítók és kórokozók elleni védekezési, kármegelőzési és monitoring tevékenységek,
e) a biotikus eredetű, valamint a környezeti hatásokkal közvetlen összefüggésben lévő, nem azonosítható
eredetű károsítással érintett erdőterület újraerdősítése,
f ) a kárpótlás és részarány-tulajdon nevesítés eredményeként kialakult új, a természetben nem azonosítható
erdőgazdálkodási üzemi területhatárok terepi kitűzése és határjelekkel történő állandósítása,
g) az erdők védelme, fennmaradása érdekében elrendelt erdőgazdálkodási tevékenység költségeinek biztosítása,
h) a fenntartható erdőgazdálkodást, az erdők védelmét szolgáló kutatási témák, döntés-előkészítő feladatok
végrehajtásának, erdészeti szakmai továbbképzések, szakmai és tájékoztató kiadványok, valamint az
erdészetpolitikai célok kommunikációjának támogatása.
(2) Az előirányzat szakmai kezelője az Erdészeti, Halászati és Vadászati Főosztály.
 (3) Az előirányzat pénzügyi, számviteli lebonyolítását a 82/2007. Korm. rendelet és a minisztérium-MVH-Kincstár közötti
együttműködési megállapodás szabályozza.
 (4) Az előirányzat felhasználása a kedvezményezettek részére fejezeti kifizetéssel, illetve megállapodást követő fejezeti
kifizetéssel, utófinanszírozással történik. Előleg indokolt esetben nyújtható. 104. § (1) A 20/05/07/00 Fejlesztési típusú támogatások előirányzatból a miniszter a Kincstár, mint lebonyolító szerv
közreműködésével nyújt támogatást. Az előirányzatból finanszírozandóak a 2004. május 1-jét megelőző időszakban
vállalt agrárberuházások forrásai.
(2) A támogatások lebonyolítását, folyósítását, a követelések kezelését és az analitikus nyilvántartást a Kincstár, továbbá a
támogatások jogszerű felhasználásának ellenőrzését a Kincstár és a NÉBIH végzi a minisztériummal kötött megbízási
szerződés alapján.
(3) Az előirányzat felhasználására megbízási szerződés keretében pénzeszközátadás formájában kerül sor a pénzügyi
lebonyolításban résztvevő Kincstár részére.
(4) Az előirányzat nyújt fedezetet a minisztérium és a Kincstár közötti Megbízási szerződésből eredő megbízási díj
rendezésére is, amelyet a fejezet közvetlenül teljesít a Kincstár felé az általa benyújtott számla alapján.
(5) Az előirányzat szakmai kezelője a Mezőgazdasági Főosztály.
105. § (1) A 20/05/08/00 Folyó kiadások és jövedelemtámogatások előirányzatból kerül finanszírozásra – a Kvtv. 62. §-ban
nevesített kiadásokon túl – az EMGA-ból finanszírozott egységes területalapú támogatáshoz kapcsolódó kiegészítő
nemzeti támogatás (top-up), az Európai Bizottság által jóváhagyott támogatási célok és csoportmentességi rendeletek,
valamint a csekély összegű (de minimis) támogatás formájában már kihirdetésre került vagy tervezett célok, valamint
az átmeneti támogatások.
(2) Az előirányzat szakmai kezelője az Agrárközgazdasági Főosztály.
 (3) A 2013. évi támogatási jogcímekre vonatkozó keretfelosztás miniszter általi jóváhagyásáról az Agrárközgazdasági
Főosztály intézkedik.
 (4) A 2013. évi támogatási jogcímek az alábbiak:
1. az állattenyésztés támogatása, ezen belül:
a) állatjóléti támogatások (a sertés- és a baromfi ágazatban),
b) állategészségügyi szolgáltatások támogatásaként egyes állatbetegségek megelőzése, leküzdése,
c) állati hulla eltávolítási és ártalmatlanítási költségének támogatása,
d) rendezett piaci kapcsolatok kialakítása a baromfi- és a sertés ágazatban,
e) a minőségi pontytenyésztési program csekély összegű támogatása,
2. az agrárfinanszírozás támogatása, ezen belül:
a) birtokfejlesztési hitelek kamattámogatása,
b) éven túli forgóeszköz hitelek kamattámogatása,
c) családi gazdálkodók hiteleinek kamattámogatása,
d) aszály- és fagykárok alapján felvett hitelek kamattámogatása,
e) a miniszter által megbízott pénzintézet adatszolgáltatás költsége,
f ) agrár forgóeszköz hitelprogram és az ehhez kapcsolódó kamattámogatás,
g) Agrár Széchenyi Kártya Konstrukciók;
3. egyéb támogatások, úgymint:
a) növény-egészségügyi feladatok ellátásának támogatása,
b) jégeső elhárítás díjtámogatása,
c) gázolaj jövedéki adójának de minimis támogatása,
d) mezőőrök foglalkoztatásának támogatása,
e) cukorrépa-termelők támogatása,
f ) tejtermelők nemzeti támogatása,
g) szárított takarmány de minimis támogatása,
h) a Kvtv. 1. melléklet, XII. Vidékfejlesztési Minisztérium fejezet, 20. cím, 5. alcím, 10. Nemzeti agrár kárenyhítés
jogcímcsoport szerinti támogatás kiegészítése,
i) mezőgazdasági biztosítási díjhoz nyújtott támogatás,
j) a mezőgazdasági termelést érintő időjárási és más természeti kockázatok kezeléséről szóló 2011. évi
CLXVIII.  törvény (továbbiakban: 2011. évi CLXVIII. törvény) alapján igénybe vehető egyéb támogatásokról
szóló miniszteri rendelet, valamint miniszteri utasítás szerinti támogatások,
k) aflatoxin szennyezéssel kapcsolatos támogatás,
l) egyéb, év közben meghirdetett támogatási jogcímek.
(5) A támogatás kifizetője:
a) A támogatások lebonyolítását, folyósítását és az analitikus nyilvántartást, továbbá a támogatások jogszerű
felhasználásának ellenőrzését az (4) bekezdés 2. pont e) alpontja esetében a KGF, a 2. pont a)–d) és g) alpontja
és a 3. pont d) alpontja esetében a NAV, egyéb jogcímek esetében az MVH végzi, a közöttük és a minisztérium
között létrejött megbízási szerződés alapján.
b) A lebonyolító szervek a kifizetésekről havi könyvelési feladást adnak a KGF részére.
106. § (1) A 20/05/10/00 Nemzeti agrárkárenyhítés előirányzat a termelők és az állam kölcsönös kockázat- és tehervállalásán
alapuló támogatási rendszer működtetését teszi lehetővé a 2011. évi CLXVIII. törvény, illetve a kárenyhítési hozzájárulás
megfizetésével, valamint a kárenyhítő juttatás igénybevételével kapcsolatos egyes kérdésekről szóló 21/2012. (III. 9.)
VM rendelet alapján.
(2) Az előirányzat szakmai kezelője az AKF.
 (3) A támogatási előirányzat szolgál forrásul azon gazdálkodók kárenyhítéséhez, akik az MVH-nak a kárenyhítési
hozzájárulás összegét a 2011. évi CLXVIII. törvény szerinti határidőre befizették, és akiknek az egész gazdaságukat
tekintve a tárgyévi elemi károk miatti hozamérték-csökkenése meghaladja a 30%-ot. A kártalanítás feltétele továbbá,
hogy a kárenyhítésre irányuló kérelmüket benyújtották az MVH-hoz.
(4) A támogatás kifizetője az MVH. (5) A 2011. évi CLXVIII. törvény 7. § (6) bekezdése értelmében a tárgyévi pénzforrás legfeljebb 4%-a a miniszter döntése
alapján az időjárási kockázatkezelési rendszer működtetésével és fejlesztésével kapcsolatos végrehajtási költségek
fedezetére használható fel. Ezen cél megvalósítása érdekében az időjárási kockázatkezelési rendszerben részt vevő
szervezetek – az Agrárgazdasági Kutató Intézet, a Földmérési és Távérzékelési Intézet, az MVH, a NÉBIH, az Országos
Meteorológiai Szolgálat, az Országos Vízügyi Főigazgatóság, a Nemzeti Környezetügyi Intézet, valamint a megyei
(fővárosi) kormányhivatalok földművelésügyi igazgatóságai – részére történhet kifizetés a 26/2012. (XII. 29.) VM
utasításban meghatározott szabályok figyelembevételével.
107. § (1) A 20/05/11/00 Erdei kisvasutak üzemeltetési támogatása jogcímcsoport előirányzatának célja a 95/2012. (VIII. 30.) VM
rendeletnek megfelelően a közjóléti, rekreációs, turisztikai célú, személyszállításra használt, nem állami üzemeltetésű
erdei vasutak kizárólag működési célú támogatása. Az előirányzatból nonprofit gazdasági társaságok, civil szervezetek
és költségvetési szervek részére nyújtható támogatás.
(2) Az előirányzatból nyújtott támogatás pályázat meghirdetését követően hatósági szerződés formájában valósul meg.
 (3) Az előirányzat szakmai kezelője az Erdészeti, Halászati és Vadászati Főosztály.
 (4) Az előirányzat pénzügyi, számviteli lebonyolítását a 82/2007. Korm. rendelet és a minisztérium-MVH-Kincstár közötti
együttműködési megállapodás szabályozza.
 (5) Az elnyert támogatás legfeljebb 50%-os mértékéig – a hatósági szerződésben rögzített feltételek szerint – támogatási
előleg kerülhet kifizetésre.
 (6) A támogatás kifizetője az MVH.
108. § (1) A 20/06/00/00 Állat- és növénykártalanítás felülről nyitott előirányzat felhasználásának célja az élelmiszerláncról
és hatósági felügyeletéről szóló 2008. évi XLVI. törvényben foglalt feladatok végrehajtásához szükséges források
biztosítása.
(2) Az előirányzat módosítási kötelezettség nélkül túlléphető a Nemzetgazdasági Minisztérium előzetes hozzájárulásával.
 (3) Az előirányzat szakmai kezelője az Élelmiszerlánc-felügyeleti Főosztály.
 (4) A támogatás kifizetője a NÉBIH.
 (5) Az előirányzatból történik a járványos állatbetegségek és növényi zárlati károsítók megelőzésének, felderítésének és
felszámolásának érdekében tett hatósági intézkedések költségének, valamint a hatóság által elrendelt állatok leölése
miatti, továbbá a védekezés céljából megsemmisített növényi termékek után a gazdálkodókat ért károk megtérítése.
(6) Az előirányzat a Kvtv.-ben külön alcímen az állami kártalanítás, az állami, valamint a közérdekű védekezés céljára,
továbbá a járványügyi intézkedés során keletkezett állati vagy növényi eredetű melléktermékek szállításának és
ártalmatlanításának, valamint a rendkívüli élelmiszerlánc-esemény elhárítása során a hatóságnál felmerülő költségek
fedezetére, továbbá az egyéb jogszabályban állami feladatként meghatározott vizsgálatok fedezetére szolgál.
(7) Az állat-egészségügyi, illetve a növényvédelmi hatóság által kibocsátott határozatok alapján megadott „Kártalanításra
jogosultak listáit” a NÉBIH összesíti. Ezek alapján igazolja a teljesítést, majd a kifizetés engedélyezésére megküldi az
Élelmiszerlánc-felügyeleti Főosztálynak. A szabályosan kitöltött és aláírt „Teljesítésigazolás és kifizetés engedélyezése”
adatlapon történt rendelkezések alapján a KGF átutalja a számlák kifizetéséhez szükséges forrást a NÉBIH-nek, amely
a kártalanítási összegeket kifizeti a jogosultak részére.
(8) Az előirányzat bevételét képezi a zárt vágásokkal kapcsolatos megtérülés, amelyet a NÉBIH az elrendelő
állategészségügyi hatóság és a lebonyolító húsüzem közötti megállapodás alapján hajt be, majd továbbít a
minisztérium „Állat- és növénykártalanítás” előirányzat-felhasználási keretszámlájára. A bevétel az eredeti
előirányzatot növeli.
109. § (1) A 20/07/01/00 Uniós programok árfolyam-különbözete előirányzat az EMVA-ból, az EMGA-ból és az EHA-ból származó
támogatások árfolyamveszteségeinek KESZ felé történő rendezését szolgálja. Az előirányzat terhére és javára
elszámolható költségeket a Kvtv. 49. § szabályozza.
(2) Az előirányzat pénzügyi, számviteli lebonyolítását a 82/2007. Korm. rendelet és a minisztérium-MVH-Kincstár közötti
együttműködési megállapodás szabályozza.
(3) Az előirányzatból kizárólag az MVH részére történik forrás átadás, pénzeszköz átadás formájában.
110. § (1) A 20/07/02/00 Egyéb EU által nem térített kiadások az intervenciós felvásárlásokhoz kapcsolódó járulékos
költségeknek az Európai Unió által nem térített részének, valamint az EU általi pénzügyi kizárások KESZ felé
történő rendezését szolgálja. Az előirányzatból kerül finanszírozásra továbbá a korábbi évek átmeneti támogatási
projektjeihez kapcsolódó visszafizetési kötelezettség. Az előirányzat terhére és javára elszámolható költségeket a
Kvtv. 49. § szabályozza.
(2) Az előirányzat pénzügyi, számviteli lebonyolítását a 82/2007. Korm. rendelet és a minisztérium-MVH-Kincstár közötti
együttműködési megállapodás szabályozza.
(3) Az együttműködési megállapodás alapján a minisztérium az Egyéb EU által nem térített kiadások előirányzat terhére,
az MVH ezen előirányzatot illető forrásigényének kézhezvételét követően biztosítja a NAV végrehajtási költségek és az
MVH által fizetendő hitelezői nyilvántartásba vételi díjak, illetve bírósági végrehajtási költségek (bírósági végrehajtó
által megállapított munkadíj, költségtérítés, jutalék) összegét az MVH megfelelő lebonyolítási számláján.
111. § (1) A 20/10/02/00 Termőföldvédelem támogatása előirányzat a földvédelmi járulék befizetések kezelését szolgálja.
 (2) Az előirányzat szakmai kezelője a Földügyi és Térinformatikai Főosztály.
 (3) A jogcímcsoportnak eredeti támogatási, kiadási előirányzata nincs, de átfutó bevételként és kiadásként az
előirányzaton megjelenik, amely havonta kerül továbbításra a Kincstárhoz.
 (4) A megyei kormányhivatalok földhivatalai, valamint Budapest Főváros Kormányhivatalának Földhivatala
(a továbbiakban együtt: megyei földhivatal) a földvédelmi járulékok összegét nem közvetlenül a Kincstár javára utalják
tovább, hanem – minden hónap 20-áig – a minisztérium fejezeti kezelésében lévő „Termőföld minőségi védelme,
hasznosítása” elnevezésű előirányzat-felhasználási keretszámla javára. Az ügyfelek által kérelmezett földvédelmi
járulék visszafizetésének engedélyezésére – a megyei földhivatal által felterjesztett iratanyagok alapján – a Földügyi
és Térinformatikai Főosztály jogosult a KGF felé, a szakmai teljesítésigazolás és kifizetés engedélyezése adatlap
megküldésével.
(5) A befizetett összegeket – a jogosnak ítélt földvédelmi járulék visszafizetések teljesítése után – a tárgyhó végén a KGF
továbbítja a Kincstár felé. A Kincstár felé továbbítandó összegről szóló utalványrendeletet a KGF készíti el.
112. § (1) A 20/11/02 Új Magyarország Vidékfejlesztési Program (II. NVT) uniós és hazai társfinanszírozással valósul meg.
A közösségi finanszírozás az EMVA-ból kerül biztosításra.
(2) A támogatás mértéke tengelyenként és intézkedésenként eltérő. Az I. tengely esetében az EU-hozzájárulás átlagos
mértéke 71,11%. A II. tengely esetében 76,84%, a III. tengelynél 71,65%, a IV. tengely esetében 76,62%. A technikai
segítségnyújtás esetében az EU-hozzájárulás aránya 73,95%.
(3) A támogatás igénybevételére az a természetes személy, jogi személy, jogi személyiség nélküli szervezet jogosult,
aki/amely az egyes támogatási célok megvalósításának részletes szabályairól szóló jogszabályoknak megfelel, és a
támogatásra való jogosultságát a mezőgazdasági és vidékfejlesztési támogatási szerv határozatban állapította meg.
(4) Az EMVA-ból finanszírozott intézkedéscsoportok (tengelyek) az alábbiak:
a) 20/11/02/01 I. tengely: A mezőgazdasági és erdészeti ágazat versenyképességének javítása,
b) 20/11/02/02 II. tengely: A környezet és a vidék fejlesztése,
c) 20/11/02/03 III. tengely: Az életminőség javítása a vidéki területeken és a diverzifikáció ösztönzése,
d) 20/11/02/04 IV. tengely: LEADER programok,
e) 20/11/02/05 V. tengely: Technikai segítségnyújtás.
(5) Az előirányzat pénzügyi, számviteli lebonyolítását a 82/2007. Korm. rendelet és a minisztérium-MVH-Kincstár közötti
együttműködési megállapodás szabályozza.
(6) A támogatás kifizetője (közreműködő szervezet): az MVH.
 (7) A jogcím szakmai kezelői a Vidékfejlesztési Főosztály, az Agrárfejlesztési Főosztály és a Pénzügyi Felügyeleti és
Akkreditációs Főosztály. 113. § (1) A 20/11/03 Halászati Operatív Program. Az Európai Bizottság C(2008) 4684. sz. határozatában 2008. szeptember 9-én
hagyta jóvá az EHA-ból származó közösségi támogatással összefüggő magyarországi operatív programot. A Nemzeti
Halászati Stratégiai Terv (NHST) és a társfinanszírozott támogatások felhasználásáról szóló Halászati Operatív Program
kiemelt feladata a rossz műszaki állapotban lévő halastavak rekonstrukciója, illetve a kínálat bővítése érdekében új,
intenzív halnevelő üzemek létesítése és a halfeldolgozás fejlesztése.
(2) Az előirányzat szakmai kezelője az Erdészeti, Halászati és Vadászati Főosztály.
 (3) Az intézkedéscsoportok (tengelyek) az alábbiak:
a) 20/11/03/01 Akvakultúra, belvízi halászat és a halászati és akvakultúra termékek feldolgozása és forgalmazása
(2. tengely),
b) 20/11/03/02 Közös érdekeket célzó intézkedések (3. tengely),
c) 20/11/03/03 Technikai segítségnyújtás (5. tengely).
(4) A 2. tengelyen igénybe vehető beruházási támogatások feltételeit az Európai Halászati Alap társfinanszírozásában
megvalósuló Halászati Operatív Program 2. prioritási tengelye szerinti beruházási támogatások feltételeiről szóló
50/2011. (VI. 6.) VM rendelet szabályozza.
(5) A 2. tengelyen igénybe vehető vízi-környezetvédelmi támogatások feltételeit az Európai Halászati Alap
társfinanszírozásában megvalósuló Halászati Operatív Program 2. prioritási tengelye szerinti vízi környezet védelmével
kapcsolatos intézkedések feltételeiről szóló 110/2011. (XI. 24.) VM rendelet szabályozza.
(6) A 3. tengelyen a mezőgazdasági és vidékfejlesztési támogatási szerv kijelöléséről szóló 154/2011. (VIII. 10.)
Korm. rendelet alapján a támogatási döntés a miniszter jogköre. Az előirányzat felhasználását az Európai Halászati
Alap társfinanszírozásában megvalósuló Halászati Operatív Program 3. prioritási tengelye szerinti közös érdekeket
célzó intézkedések támogatásának feltételeiről szóló 54/2012. (VI. 21.) VM rendelet szabályozza, emellett a 3. tengely
lebonyolításának menetét részletes eljárásrend írja elő.
(7) Az előirányzat pénzügyi, számviteli lebonyolítását a 82/2007. Korm. rendelet és a minisztérium-MVH-Kincstár
közötti együttműködési megállapodás, az Európai Halászati Alapról szóló 1198/2006/EK tanácsi rendelet, az Európai
Halászati Alapról szóló 1198/2006/EK tanácsi rendelet végrehajtására vonatkozó részletes szabályok megállapításáról
szóló 498/2007/EK bizottsági rendelet, valamint a 498/2007 EK rendelet módosításáról szóló 1249/2010/EU bizottsági
rendelet szabályozza.
(8) A támogatás kifizetője (közreműködő szervezet): az MVH.
114. § (1) A 20/13/00/00 Peres ügyek előirányzat célja a minisztériummal szembeni peres eljárásokban a jogerős bírósági
ítéletek alapján keletkező fizetési kötelezettségek finanszírozása.
(2) Az előirányzat forrást biztosít a fejezet alá tartozó központi költségvetési szervek peres és nemperes eljárásaiból
származó fizetési kötelezettségek teljesítésére is. Az előirányzat e célból történő felhasználása kivételesen, jelentős
– legalább 50,0 millió forint egyedi pertárgyértékű – fizetési kötelezettség esetén a miniszter egyedi döntése alapján
lehetséges, ha a központi költségvetési szerv rendelkezésére álló előirányzat nem biztosít fedezetet a kifizetésre.
(3) Az előirányzatból a miniszter irányítása alá tartozó költségvetési szerv esetében munkaügyi perekkel kapcsolatos
kifizetések nem finanszírozhatók.
(4) A fizetési kötelezettség keletkezéséről a Jogi Főosztály értesíti a KGF-et, a kifizetés engedélyezése adatlap kitöltésével
kezdeményezve a pénzügyi teljesítést.
(5) Az előirányzatból a forrás biztosítása megállapodás alapján, közvetlen kifizetéssel történik, a peres üggyel érintett
költségvetési szerv részére.
115. § (1) A 20/14/00/00 Fejezeti általános tartalék előirányzat az intézmények és egyéb szervezetek előre nem tervezhető, a
miniszter által jóváhagyott rendkívüli kiadásaira, támogatására szolgál, figyelemmel az egyes miniszterek, valamint a
Miniszterelnökséget vezető államtitkár feladat- és hatásköréről szóló 212/2010. (VII. 1.) Korm. rendelet vidékfejlesztési
miniszterre vonatkozó előírásaira.
(2) Ezen előirányzatból kerülnek továbbá finanszírozásra a fejezeti kezelésű előirányzatokkal kapcsolatos számlák
kezelésével összefüggő szolgáltatási díjak, másrészt a különböző szerződésekben vállalt kötelezettségekkel
kapcsolatos késedelmi kamatok.
(3) Az előirányzat felhasználása közvetlen módon a kedvezményezett költségvetési intézmények, illetve az egyéb
kedvezményezettek részére történő fejezeti kifizetéssel, vagy előirányzat-átcsoportosítással történik, figyelemmel az
Áht. 33. §-ában foglaltakra.
(4) Mind az utólagos elszámolás melletti előfinanszírozásra, mind a záró beszámolót követő utófinanszírozásra lehetőség
van az egyösszegű támogatás esetében.
(5) A fejezeti általános tartalék terhére kötelezettségvállalást kizárólag a miniszter engedélyezhet.
 (6) Az előirányzat felhasználásáért felelős szervezeti egység szakmai teljesítésigazolása és kifizetésengedélyezése alapján
a támogatás kifizetője a KGF. 116. § A 20/15/00/00 Fejezeti egyensúlybiztosítási tartalék előirányzat eredeti előirányzattal nem rendelkezik, ezen
előirányzatról kizárólag a 2012. évről áthúzódó kötelezettségvállalással nem terhelt maradványok pénzügyi
rendezésére kerül sor.
117. § (1) A 20/16/00/00 SAPARD-támogatásból megvalósuló programok jogcímcsoport lezárult. Visszatérítések, kifizetések
kezelése folyik rajta.
(2) A támogatás kifizetője (közreműködő szervezet): az MVH.
118. § (1) A 20/17/00/00 Nemzeti Vidékfejlesztési Terv lezárult, a determinációk az ÚMVP-ből kerülnek rendezésre. Az NVT
2004–2006. évi keretének többlet kötelezettségvállalásai a 1320/2006/EK bizottsági rendelet értelmében az EMVA-ból
finanszírozhatók. A visszakövetelt támogatások behajtására az MVH folyamatosan kezdeményezi a NAV-végrehajtási
eljárásokat. A behajtások nemzeti része a hazai költségvetést illeti meg, így a behajtások hazai része az előirányzatfelhasználási keretszámlára térül vissza.
(2) A támogatás kifizetője (közreműködő szervezet): az MVH.
IX. FEJEZET
ZÁRÓ RENDELKEZÉSEK 18. Hatályba léptető rendelkezések
119. § Ez az utasítás a közzétételét követő napon lép hatályba.
19. Hatályon kívül helyező rendelkezések 120. § Hatályát veszti a XII. Vidékfejlesztési Minisztérium költségvetési fejezethez tartozó fejezeti kezelésű előirányzatokkal
kapcsolatos gazdálkodás belső normáiról szóló 22/2012. (X. 27.) VM utasítás.
Dr. Fazekas Sándor s. k.,
 vidékfejlesztési miniszter